8. การจัดการ

โครงสร้างการจัดการและแผนผังการบริหารองค์กร

บริษัท เอเชียน มารี น เซอร์วิสส์ จำกัด (มหาชน) ณ วันที่ 31 ธันวาคม 2552

8.1 โครงสร้างการจัดการ

โครงสร้างกรรมการบริษัทประกอบด้วยคณะกรรมการทั้งหมด 4 ชุด คือ คณะกรรมการบริษัท
คณะกรรมการบริหาร คณะกรรมการตรวจสอบ และคณะกรรมการสรรหาและกำหนดค่าตอบแทน

คณะกรรมการบริษัทประกอบด้วยกรรมการทั้งหมด 11 ท่าน ดังนี้

1. นายประกิต ประทีปะเสน ประธานกรรมการบริษัท และกรรมการอิสระ

2. นายสุธรรม ตัณฑ์ไพบูลย์ กรรมการ และประธานกรรมการบริหาร

3. นางวรรณพร วีรวรรณ กรรมการอิสระ และประธานกรรมการตรวจสอบ

4. นายศรีภูมิ ศุขเนตร กรรมการอิสระ กรรมการตรวจสอบ และประธานกรรมการ

สรรหาและกำหนดค่าตอบแทน

5. นางวรวรรณ งานทวี กรรมการ กรรมการบริหาร และกรรมการผู้จัดการ

6. นายวิบูลย์ ผาณิตวงศ์ กรรมการ กรรมการบริหาร กรรมการสรรหาและกำหนด

ค่าตอบแทน

7. นายสุเทพ ตัณฑ์ไพบูลย์ กรรมการ และกรรมการบริหาร

8. นายสุทิน ตัณฑ์ไพบูลย์ กรรมการ และกรรมการบริหาร

9. นายบำรุง จินดา กรรมการอิสระ และกรรมการตรวจสอบ

10. นายประวัติ จันทร์เรือง กรรมการ กรรมการสรรหาและกำหนดค่าตอบแทน

11. นายนณณ์ ผาณิตวงศ์ กรรมการ และกรรมการบริหาร

 เลขานุการคณะกรรมการบริษัท

  นายอวยชัย ติวิรัช

กรรมการที่มีอำนาจลงนามแทนบริษัท

  กรรมการซึ่งมีอำนาจลงลายมือชื่อแทนบริษัท คือ นายประกิต ประทีปะเสน นายสุธรรม
  ตัณฑ์ไพบูลย์

นายสุเทพ ตัณฑ์ไพบูลย์ นายสุทิน ตัณฑ์ไพบูลย์ นายวิบูลย์ ผาณิตวงศ์ และนางวรวรรณ งานทวี

สองในหกท่านนี้ลงลายมือชื่อร่วมกันและประทับตราสำคัญของบริษัท

อำนาจหน้าที่ของคณะกรรมการบริษัท

  คณะกรรมการมีอำนาจและหน้าที่จัดการบริษัทให้เป็นไปตามวัตถุประสงค์ ข้อบังคับ
  และมติของที่ประชุม ผู้ถือหุ้น
  คณะกรรมการอาจมอบหมายให้กรรมการคนหนึ่งหรือหลายคนหรือบุคคลอื่น
  ปฏิบัติการอย่างใดอย่างหนึ่งแทนคณะกรรมการ
  ภายใต้การควบคุมดูแลของคณะกรรมการหรือมอบอำนาจให้บุคคลดังกล่าวมีอำนาจตามที่คณะกรรมการเห็นสมควร
  และภายในระยะเวลาที่กรรมการเห็นสมควร คณะกรรมการอาจยกเลิก เพิกถอน เปลี่ยนแปลง
  หรือแก้ไขอำนาจนั้นๆ ได้

  ทั้งนี้การมอบอำนาจไม่รวมถึงการมอบอำนาจให้เข้าทำรายการที่เกี่ยวโยงกัน ตามประกาศ

  ตลาดหลักทรัพย์แห่งประเทศไทยในเรื่องดังกล่าว

  คณะกรรมการบริหาร ประกอบด้วยกรรมการ 6 ท่าน ดังนี้

  1. นายสุธรรม ตัณฑ์ไพบูลย์ ประธานกรรมการบริหาร

  2. นายสุเทพ ตัณฑ์ไพบูลย์ กรรมการบริหาร

  3. นายสุทิน ตัณฑ์ไพบูลย์ กรรมการบริหาร

  4. นายวิบูลย์ ผาณิตวงศ์ กรรมการบริหาร

  5. นางวรวรรณ งานทวี กรรมการบริหาร

  6. นายนณณ์ ผาณิตวงศ์ กรรมการบริหาร

  อำนาจหน้าที่ของคณะกรรมการบริหาร

  1. ดำเนินการร่วมกับฝ่ายบริหารในการพิจารณากลั่นกรอง เป้าหมายธุรกิจ แผนยุทธศาสตร์
  แผนการเงินและงบประมาณ และนโยบายที่สำคัญ เพื่อเสนอให้คณะกรรมการบริษัทเห็นชอบอนุมัติ

  2 กลั่นกรองแผนการทำงาน
  และกำกับดูแลการดำเนินงานของผู้บริหารบริษัทให้เป็นไปตามแผนงาน
  และบรรลุเป้าหมายของบริษัทอย่างมีประสิทธิภาพ คุณภาพและมาตรฐานในแนวทางที่ถูกต้อง

  3. ให้การปรึกษาในเรื่องที่ได้รับการร้องขอจากฝ่ายบริหาร

  4. ดูแลให้บริษัทมีการบริหารความเสี่ยงที่เหมาะสม และมีแผนรองรับสถานการณ์ วิกฤต
  รวมถึงการซักซ้อมและปรับปรุงแผนดังกล่าวให้เหมาะสมตลอดเวลา

  5. ดูแลให้บริษัท ปฏิบัติตามข้อกำหนดของตลาดหลักทรัพย์แห่งประเทศไทย
  และกฎหมายที่เกี่ยวข้อง

  6. สอบทานการไต่สวนภายใน
  หรือดำเนินการให้มีการสอบสวนเมื่อมีข้อสงสัยหรือสันนิษฐานว่าอาจมีการทุจริต
  หรือดำเนินการให้มีการแก้ไขเมื่ออาจเกิดความบกพร่องหรือความเสียหายในสาระสำคัญและนำเสนอคณะกรรมการบริษัทพิจารณาต่อไป

  7. พิจารณา และ/หรือเสนอแนะให้ฝ่ายบริหารดำเนินการในเรื่องต่าง ๆ ที่มีความสำคัญต่อบริษัท
  เช่น การบริหารงานบุคคล เทคโนโลยีสารสนเทศ การตลาด เป็นต้น

  8. แต่งตั้ง กำกับดูแล อนุกรรมการ ที่ปรึกษา และคณะทำงานที่รับผิดชอบเรื่องต่าง ๆ
  ตามที่คณะกรรมการบริษัท และ/หรือ คณะกรรมการบริหารมอบหมาย

  9. คณะกรรมการบริหาร มีอำนาจเชิญผู้บริหารหรือผู้ที่เกี่ยวข้องมาให้ถ้อยคำ
  หรือข้อมูลอันเป็นประโยชน์ หรือเข้าร่วมประชุมในคณะกรรมการบริหาร

  10. ปฏิบัติภารกิจอื่น ๆ ตามที่คณะกรรมการบริษัทกำหนด หรือมอบหมายเป็นการเฉพาะ

  11. อนุมัติการบรรจุ แต่งตั้ง ถอดถอน ลงโทษทางวินัย เลิกจ้าง เลื่อนขั้น เลื่อนตำแหน่ง
  โยกย้าย หรือลดขั้นเงินเดือน พนักงานทุกระดับ ที่อยู่นอกเหนืออำนาจของกรรมการผู้จัดการ

  12. อนุมัติการประมูล หรือเสนอราคา หรือการทำสัญญาการซ่อมเรือ ต่อเรือ
  หรือโครงการก่อสร้างอื่นที่มีมูลค่าเกิน 50 ล้านบาท แต่ไม่เกิน 300 ล้านบาท

13. อนุมัติการจัดซื้อ หรือจัดจ้าง รวมถึงค่าก่อสร้าง เครื่องมือเครื่องใช้ วัสดุครุภัณฑ์
และค่าใช้จ่ายใด ที่มีมูลค่าเกิน 10 ล้านบาท แต่ไม่เกิน 50 ล้านบาท ต่อรายการ

14. อนุมัติคู่มือบริหาร รวมถึงการเปลี่ยนแปลงแก้ไข
เฉพาะส่วนที่เกี่ยวข้องกับอำนาจกรรมการผู้จัดการ

คณะกรรมการตรวจสอบ ประกอบด้วยกรรมการอิสระจำนวน 3 ท่าน ทุกท่านเป็นกรรมการอิสระ
ดังนี้

  1. นางวรรณพร วีรวรรณ ประธานกรรมการตรวจสอบ กรรมการที่เป็นอิสระ และ

  มีความรู้ด้านบัญชี บริหารการเงิน การธนาคาร และตลาดทุน

  2. นายศรีภูมิ ศุขเนตร กรรมการตรวจสอบ กรรมการที่เป็นอิสระ และ

  มีความรู้ด้านการบริหารจัดการ และกิจการขนส่ง

  3. นายบำรุง จินดา กรรมการตรวจสอบ กรรมการที่เป็นอิสระ และ

  มีความรู้ด้านการบริหารจัดการ และการออกแบบ

เลขานุการคณะกรรมการตรวจสอบ

  นายสฐิรพงษ์ สังวาลย์ ผู้จัดการทั่วไป ห้างหุ้นส่วนจำกัด ศรีฤกษ์

อำนาจหน้าที่ของคณะกรรมการตรวจสอบ

1. สอบทานให้บริษัทมีการรายงานทางการเงินอย่างถูกต้องและเพียงพอ

  2. สอบทานให้บริษัทมีระบบการควบคุมภายใน ( Internal Control )
  และการตรวจสอบภายใน ( Internal Audit ) ที่เหมาะสมและมีประสิทธิผล
  และพิจารณาความเป็นอิสระของหน่วยงานตรวจสอบภายใน
  ตลอดจนให้ความเห็นชอบในการพิจารณาแต่งตั้ง โยกย้าย
  เลิกจ้างหัวหน้าหน่วยงานตรวจสอบภายใน
  หรือหน่วยงานอื่นใดที่รับผิดชอบเกี่ยวกับการตรวจสอบภายใน

  3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัท

  4. พิจารณาคัดเลือก เสนอ แต่งตั้ง
  บุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
  และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
  โดยไม่มีฝ่ายจัดการเข้าร่วมประชุมด้วย อย่างน้อยปีละ 1 ครั้ง

  5. พิจารณารายการที่เกี่ยวโยงกัน หรือรายการที่อาจมีความขัดแย้งทางผลประโยชน์
  ให้เป็นไปตามกฎหมายและข้อกำหนดของตลาดหลักทรัพย์
  ทั้งนี้เพื่อให้มั่นใจว่ารายการดังกล่าวสมเหตุสมผล และเป็นประโยชน์สูงสุดต่อบริษัท

  6. จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
  ซึ่งรายงานดังกล่าวต้องลงนามโดยประธานคณะกรรมการตรวจสอบ
  และอย่างน้อยต้องประกอบด้วยข้อมูลตามที่ตลาดหลักทรัพย์แห่งประเทศไทยกำหนด

7. ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ

  คณะกรรมการสรรหาและกำหนดค่าตอบแทน ประกอบด้วยกรรมการ 3 ท่าน ดังนี้

  1. นายศรีภูมิ ศุขเนตร ประธานกรรมการสรรหาและกำหนดค่าตอบแทน
  กรรมการที่กรรมการอิสระ

  2. นายวิบูลย์ ผาณิตวงศ์ กรรมการสรรหาและกำหนดค่าตอบแทน

  3. นายประวัติ จันทร์เรือง กรรมการสรรหาและกำหนดค่าตอบแทน กรรมการที่

  ไม่ได้เป็นผู้บริหาร

อำนาจหน้าที่ของคณะกรรมการสรรหา

  1. คัดเลือก สรรหา วางแผนการสืบทอดตำแหน่ง บุคคลที่สมควรได้รับการเสนอชื่อเป็นกรรมการ
  กรรมการผู้จัดการ หรือ รองกรรมการผู้จัดการ โดยกำหนดวิธีการสรรหาอย่างมีหลักเกณฑ์และ
  โปร่งใส รวมทั้งจากรายชื่อต่าง ๆ ที่ผู้ถือหุ้นแนะนำ ( ถ้ามี )

  บุคคลที่ได้รับการเสนอชื่อต้องเป็นผู้ที่มีความรู้ ความสามารถ ความเป็นอิสระ
  ปฏิบัติหน้าที่ด้วยความระมัดระวัง ด้วยความซื่อสัตย์ (Duty of Care and Duty of
  Loyalty) สามารถทุ่มเทอุทิศเวลาได้อย่างเต็มที่ มีอายุที่เหมาะสม มีสุขภาพร่างกายที่แข็งแรง
  และจิตใจที่สมบูรณ์ สามารถเข้าร่วมประชุมคณะกรรมการสรรหาอย่างสม่ำเสมอ
  มีการเตรียมตัวเป็นการล่วงหน้าก่อนการประชุมเป็นอย่างดี มีส่วนร่วมที่สร้างสรรค์ในการประชุม
  มีความตรงไปตรงมา มีความกล้าหาญในการแสดงความคิดเห็นในที่ประชุม และ/หรือ
  เป็นนักธุรกิจที่มีชื่อเสียง ประวัติ การทำงาน และจริยธรรมที่ดีงาม
  และได้รับการยอมรับจากสังคม เป็นต้น

  ทั้งนี้ คณะกรรมการสรรหาจะให้ความสำคัญต่อผู้ที่มีทักษะ ประสบการณ์ วิชาชีพ
  คุณสมบัติเฉพาะในด้านต่าง ๆ ที่มีความจำเป็นอย่างยิ่งต่อธุรกิจของบริษัท
  เพื่อให้องค์ประกอบของคณะกรรมการ มีความสมบูรณ์และเป็นประโยชน์สูงสุด
  นอกจากนี้จะพิจารณาถึงการที่กรรมการดำรงตำแหน่งกรรมการบริษัทหลายแห่งในขณะเดียวกันด้วยว่าจะมีผลกระทบต่อบริษัทฯหรือไม่
  และคำนึงถึงโอกาสที่อาจมีปัญหาในเรื่องของผลประโยชน์ขัดกัน (Conflict of Interest)
  ของกรรมการและกรรมการผู้จัดการด้วย

  2. จัดเตรียมบัญชีรายชื่อผู้ที่สมควรได้รับการเสนอชื่อเป็นกรรมการ กรรมการผู้จัดการ
  หรือรองกรรมการผู้จัดการไว้เป็นการล่วงหน้า และ/หรือ ในกรณีที่มีตำแหน่งกรรมการ
  กรรมการผู้จัดการ หรือกรรมการผู้จัดการว่างลง

  3. ขอรับข้อคิดเห็นต่าง ๆ จากคณะกรรมการ และ/หรือ กรรมการผู้จัดการ (ถ้ามี)
  เพื่อประกอบการพิจารณาคัดเลือกสรรหาด้วย ก่อนนำเสนอให้คณะกรรมการ หรือที่ประชุมผู้ถือหุ้น
  แล้วแต่กรณี พิจารณาเลือกตั้งต่อไป

  4. กำหนด Performance Agreement แต่ละปีของคณะกรรมการ คณะอนุกรรมการ
  และกรรมการผู้จัดการ เพื่อเสนอคณะกรรมการพิจารณา
  และกำหนดแบบประเมินผลการปฏิบัติงานดังกล่าว

  5. พิจารณาเสนอรายชื่อกรรมการที่มีคุณสมบัติเหมาะสมเป็นอนุกรรมการ
  เสนอต่อคณะกรรมการเพื่อแต่งตั้ง เมื่อมีตำแหน่งว่างลง

  6.
  ปฏิบัติการอื่นใดตามที่คณะกรรมการมอบหมายอันเกี่ยวเนื่องกับการสรรหากรรมการและกรรมการผู้จัดการ

  ในการปฏิบัติหน้าที่ตามข้อนี้ คณะกรรมการสรรหา
  อาจจะขอรับความเห็นที่เป็นอิสระจากที่ปรึกษาทางวิชาชีพอื่นใดเมื่อเห็นว่ามีความจำเป็น
  รวมทั้งให้กรรมการสรรหาได้รับการอบรมและเสริมสร้างความรู้ในเรื่องที่เกี่ยวข้องต่อการดำเนินงานของคณะกรรมการสรรหาได้ด้วย
  โดยบริษัทฯ เป็นผู้รับค่าใช้จ่าย

  คณะกรรมการสรรหามีความรับผิดชอบในการปฏิบัติหน้าที่ต่อคณะกรรมการโดยตรง
  และคณะกรรมการมีความรับผิดชอบในการดำเนินการทุกประการของ บริษัทฯ ต่อบุคคลภายนอก

อำนาจหน้าที่ของคณะกรรมการกำหนดค่าตอบแทน

  1. ทบทวนกลยุทธ์ในการให้ผลประโยชน์ตอบแทน และเสนอคณะกรรมการบริษัทเพื่อรับรอง
  ทบทวนและเสนอคณะกรรมการบริษัท เพื่อการจัดการให้มีสิ่งจูงใจแก่พนักงาน
  ในผลการปฏิบัติงานทั้งระยะสั้นและระยะยาว

  2. ให้คำเสนอแนะแก่ประธานเจ้าหน้าที่บริหารและกรรมการผู้จัดการ ถึงการพิจารณาเงินเดือน
  หรือผลประโยชน์ต่าง ๆ แก่ผู้บริหารระดับสูงของบริษัทฯ

  3. พิจารณาและให้ความเห็นต่อคณะกรรมการบริษัท
  เกี่ยวกับนโยบายและรูปแบบของการให้ผลประโยชน์ตอบแทน ซึ่งออกแบบไว้สำหรับการจูงใจ
  และรักษาไว้ ซึ่งพนักงานที่มีความสามารถ มีคุณภาพ และมีศักยภาพ

  4. ช่วยดูแลให้มีระบบสำหรับคณะกรรมการบริษัท
  ในการประเมินผลงานและความสามารถในการทำงานของประธานเจ้าหน้าที่บริหาร
  กรรมการผู้จัดการ ซึ่งสอดคล้องกับวัตถุประสงค์และเป้าหมายในการดำเนินธุรกิจของบริษัทฯ

  5. กำหนดระยะเวลาและเงื่อนไขต่าง ๆ ในการว่าจ้างประธานเจ้าหน้าที่บริหาร
  กรรมการผู้จัดการ รองกรรมการผู้จัดการ และผู้ดำรงตำแหน่งเดียวกันของบริษัทในเครือ
  รวมถึงผลประโยชน์ตอบแทนด้วย

  6. ทบทวนผลประโยชน์ตอบแทนของคณะกรรมการบริษัท ซึ่งสอดคล้องกับความรับผิดชอบ
  เปรียบเทียบได้กับของบริษัทอื่น ๆ และเป็นไปตามหลักเกณฑ์ของบริษัทฯ
  เพื่อเสนอขออนุมัติจากที่ประชุมผู้ถือหุ้น

  7. ทบทวนผลการปฏิบัติงานของ ประธานเจ้าหน้าที่บริหาร กรรมการผู้จัดการ
  รองกรรมการผู้จัดการ และผู้ดำรงตำแหน่งเดียวกันของบริษัทในเครือ
  ตามแบบประเมินผลงานของบริษัทฯ ในรอบปีที่ผ่านมา อย่างน้อยปีละ 1 ครั้ง
  โดยพิจารณาข้อคิดเห็นและการประเมินของประธานกรรมการบริษัท

 คณะผู้บริหาร จำนวน 7 ท่าน ดังนี้

  1. นางวรวรรณ งานทวี กรรมการผู้จัดการ

  2. นายสุรเดช ตัณฑ์ไพบูลย์ ผู้จัดการทั่วไป

  3. นายธานี นารักษ์ ผู้จัดการอาวุโสฝ่ายการผลิต

  4. นางลักขณา ศรีสด ผู้จัดการฝ่ายการเงินและบัญชี

  5. นายสมศักดิ์ วิศวแสวงสุข ผู้จัดการฝ่ายทรัพยากรบุคคลและธุรการ

  6. นายดายานาน ตีวารี ผู้จัดการฝ่ายการตลาด

  7. น.ส.เบญจวรรณ ตัณฑ์ไพบูลย์ ผู้จัดการฝ่ายบริการพัสดุ

อำนาจหน้าที่ของกรรมการผู้จัดการ

  1. บริหารงานธุรกิจของบริษัท ให้เป็นไปตามวัตถุประสงค์ของบริษัท
  ตามนโยบายที่ได้รับจากคณะกรรมการบริษัท

  2. อนุมัติการบรรจุ แต่งตั้ง ถอดถอน ลงโทษทางวินัย เลิกจ้าง เลื่อนขั้น เลื่อนตำแหน่ง
  โยกย้าย หรือลดขั้นเงินเดือน พนักงานทุกระดับ ยกเว้นตำแหน่งผู้จัดการทั่วไปขึ้นไป
  ภายใต้ข้อบังคับเกี่ยวกับการทำงานของบริษัท

  3. สั่งจ่ายเงิน และ/หรือ การก่อหนี้ผูกพัน
  อันเกิดขึ้นจากโครงการที่ได้รับการอนุมัติจากคณะกรรมการบริษัทแล้ว
  หรือจากการดำเนินธุรกิจตามปกติที่กำหนดไว้ในงบประมาณประจำปีที่คณะกรรมการบริษัทเห็นชอบแล้ว

  4. อนุมัติการประมูล หรือเสนอราคา หรือการทำสัญญาการซ่อมเรือ ต่อเรือ
  หรือโครงการก่อสร้างอื่นที่มีมูลค่าไม่เกิน 50 ล้านบาท ต่อโครงการ

  5. อนุมัติการจัดซื้อ หรือจัดจ้าง รวมถึงค่าก่อสร้าง เครื่องมือเครื่องใช้ วัสดุครุภัณฑ์
  และค่าใช้จ่ายใด ๆ ที่มีมูลค่าไม่เกิน 10 ล้านบาท ต่อรายการ

  6.
  อำนาจหน้าที่ของกรรมการผู้จัดการไม่รวมถึงการเข้าทำรายการที่เกี่ยวกับรายการที่เกี่ยวโยงกัน
  และ/หรือรายการได้มาหรือจำหน่ายไปซึ่งสินทรัพย์ของบริษัทตามกฎเกณฑ์ของตลาดหลักทรัพย์แห่งประเทศไทย

8.2 หลักเกณฑ์การสรรหากรรมการและค่าตอบแทนกรรมการ

การแต่งตั้งคณะกรรมการบริษัทใช้หลักเกณฑ์ดังนี้

  1. จำนวนกรรมการจะต้องมีไม่น้อยกว่าห้าคน
  และกรรมการไม่น้อยกว่ากึ่งหนึ่งของจำนวนกรรมการที่มีอยู่ทั้งหมดต้องมีถิ่นที่อยู่ในราชอาณาจักร

  2. ในการลงคะแนนเสียงเลือกตั้งกรรมการให้ใช้เสียงข้างมาก
  โดยให้ถือว่าผู้ถือหุ้นแต่ละคนมีคะแนนเสียงเท่ากับหนึ่งหุ้นต่อหนึ่งเสียง

  3. ให้ผู้ถือหุ้นลงคะแนนเสียงเลือกบุคคลที่ได้รับการเสนอชื่อเป็นกรรมการ
  เป็นรายบุคคลคราวละคนหรือคราวละหลายคนตามแต่ที่ประชุมผู้ถือหุ้นจะเห็นสมควร
  โดยบุคคลที่ได้รับคะแนนเสียงสูงสุดตามลำดับลงมา เป็นผู้ได้รับการเลือกตั้งเป็นกรรมการ
  เท่าจำนวนกรรมการที่พึงจะมี หรือพึงจะเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งตามลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
  ให้ประธานที่ประชุมออกเสียงได้เพิ่มขึ้นอีกหนึ่งเสียงเป็นเสียงชี้ขาด

การถอดถอนกรรมการ

  ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสามเป็นอัตรา
  ถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนที่ใกล้ที่สุดกับส่วนหนึ่งในสาม
  โดยกรรมการผู้ออกจากตำแหน่งตามข้อนี้จะเลือกตั้งให้เข้ารับตำแหน่งอีกก็ได้
  นอกจากการพ้นจากตำแหน่งตามวาระข้างต้น กรรมการอาจพ้นจากตำแหน่งเมื่อ

1. ตาย

2. ลาออก

3. ขาดคุณสมบัติหรือมีลักษณะต้องห้ามตามกฎหมาย

  4.
  ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่มาประชุมและมีสิทธิออกเสียงและมีหุ้นนับรวมกันไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

5. ศาลมีคำสั่งให้ออก

3.  การปฏิบัติตามหลักการกำกับดูแลกิจการที่ดี

หมวดที่ 1 สิทธิของผู้ถือหุ้น

บริษัทได้กำหนดนโยบายหลักการกำกับดูแลกิจการของบริษัทในส่วนที่เกี่ยวกับสิทธิของผู้ถือหุ้นดังนี้
บริษัท เคารพในสิทธิขั้นพื้นฐานของผู้ถือหุ้น และดูแลรักษาสิทธิดังกล่าวอย่างเคร่งครัด
โดยบริษัทจะต้องทำให้ผู้ถือหุ้นได้รับข่าวสารอย่างเพียงพอและเหมาะสม
รวมทั้งสนับสนุนให้ใช้สิทธิในการเข้าประชุมและออกเสียงในที่ประชุม และไม่กระทำการใด ๆ
อันเป็นการละเมิดหรือริดรอนสิทธิ์ของผู้ถือหุ้น ตามนโยบายที่ประชุมกรรมการบริษัทอนุมัติเมื่อวันที่ 4
ธันวาคม 2550

การประชุมผู้ถือหุ้น

บริษัท กำหนดให้จัดส่งหนังสือเชิญประชุม หนังสือมอบฉันทะ ซึ่งสามารถมอบอำนาจให้กรรมการอิสระ
โดยระบุสถานที่ วัน เวลา ระเบียบวาระการประชุม และเรื่องที่จะเสนอต่อที่ประชุม
พร้อมด้วยรายละเอียดตามสมควร โดยระบุให้ชัดเจนว่าเป็นเรื่องที่เสนอเพื่อทราบ
หรือเพื่อพิจารณาแล้วแต่กรณี รวมทั้งความเห็นของคณะกรรมการในเรื่องดังกล่าว
และจัดส่งให้ผู้ถือหุ้นและนายทะเบียนทราบไม่น้อยกว่า 7 วันก่อนวันประชุม
พร้อมทั้งเผยแพร่ข้อมูลประกอบวาระการประชุมผู้ถือหุ้นผ่านเว็บไซต์ของบริษัท ก่อนจัดส่งเอกสาร
และเปิดโอกาสให้ผู้ถือหุ้นส่วนน้อยสามารถเสนอรายชื่อบุคคลที่เห็นว่ามีคุณสมบัติเหมาะสม
เพื่อรับการคัดเลือกเป็นกรรมการ รวมทั้งการเสนอระเบียบวาระต่างๆ ผ่านทางเว็บไซต์ของบริษัท
บริษัทมีนโยบายในการอำนวยความสะดวกให้แก่ผู้ถือหุ้น
และได้จัดสรรเวลาในการประชุมอย่างเพียงพอ
พร้อมทั้งเปิดโอกาสให้ผู้ถือหุ้นตั้งคำถามและแสดงความคิดเห็นได้
โดยมีกรรมการและผู้บริหารที่เกี่ยวข้องร่วมประชุมเพื่อตอบคำถามในที่ประชุม
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมผ่านเว็บไซต์ของบริษัทภายใน
14 วันนับจากวันประชุม เพื่อให้ผู้ถือหุ้นตรวจสอบได้ โดยไม่ต้องรอให้ถึงการประชุมครั้งต่อไป

- บริษัทได้จัดประชุมผู้ถือหุ้นประจำปี 2552 วันที่ 8 เมษายน 2552 กรรมการเข้าร่วมประชุม 11
ท่าน จากทั้งหมด 11 ท่าน ซึ่งรวมทั้งประธานกรรมการ ประธานกรรมการตรวจสอบ
ประธานกรรมสรรหาและกำหนดค่าตอบแทน กรรมการผู้จัดการ ผู้บริหารสูงสุดทางด้านการเงิน
รวมทั้งผู้ตรวจสอบบัญชี

  - บริษัทได้จัดส่งหนังสือเชิญประชุมและรายงานประชุมให้แก่ผู้ถือหุ้นล่วงหน้าก่อนวันประชุม 7 วัน

  - นำหนังสือเชิญประชุมผู้ถือหุ้นไปไว้ที่ www.asimar.com /นักลงทุนสัมพันธ์ ก่อนวันประชุม 30
  วัน ส่วนรายงานการประชุมผู้ถือหุ้นที่จัดในปี 2552 ได้นำไปลงในเว็บไซต์ของบริษัทหลังวันประชุม
  14 วัน

  สำหรับผู้ถือหุ้นที่ไม่สะดวกเข้าร่วมประชุมด้วยตนเอง
  บริษัทเสนอให้มอบอำนาจให้กรรมการอิสระจำนวน 2 ท่าน คือ คุณศรีภูมิ สุขเนตร และ
  คุณวรรณพร วีรวรรณ เข้าร่วมประชุมและลงคะแนนเสียงแทน แต่ในการประชุมสามัญผู้ถือหุ้นปี
  2552
  ไม่มีผู้ถือหุ้นท่านใดมอบอำนาจให้กรรมการอิสระที่ดังกล่าวเป็นผู้รับมอบอำนาจให้ออกเสียงแทน

บริษัท มุ่งมั่นที่จะสร้างความเจริญเติบโต เพื่อให้ผู้ถือหุ้นได้รับผลตอบแทนที่คุ้มค่ากับการลงทุน
โดยบริษัทมีนโยบายการจ่ายเงินปันผลไม่น้อยกว่า 40 %
ของกำไรสุทธิของงบการเงินเฉพาะกิจการในแต่ละงวดบัญชีหลังจากหักสำรองตามกฎหมายและขาดทุนสะสมยกมาแล้ว
(ถ้ามี)

หมวดที่ 2 ความเท่าเทียมกันของผู้ถือหุ้น

บริษัท ตระหนักถึงความสำคัญของผู้ถือหุ้น
และมีนโยบายปฏิบัติต่อผู้ถือหุ้นอย่างเท่าเทียมเป็นธรรมและเป็นไปตามข้อกำหนด กฎหมาย
ผู้ถือหุ้นสามารถใช้สิทธิในการดูแลรักษาผลประโยชน์ของตน โดยการแสดงความเห็น
ให้ข้อเสนอแนะและออกเสียงในที่ประชุมผู้ถือหุ้น
ใช้สิทธิร่วมตัดสินใจในการเปลี่ยนแปลงที่สำคัญต่างๆตามข้อบังคับของบริษัท
(สามารถดูข้อบังคับของบริษัทได้ที่หนังสือเชิญประชุมสามัญผู้ถือหุ้นประจำปี 2552)
รวมทั้งการเลือกตั้งคณะกรรมการโดยการเสนอชื่อให้ผู้ถือหุ้นลงคะแนนเป็นรายบุคคลคราวละคน
หรือคราวละหลายคน ตามแต่ที่ประชุมผู้ถือหุ้นจะเห็นสมควร การอนุมัติค่าตอบแทนกรรมการ
(รายละเอียดการจ่ายค่าตอบแทนกรรมการสามารถดูได้ที่หมวดที่ 4
การเปิดเผยข้อมูลและความโปร่งใส)และการอนุมัติการทำรายการที่เกี่ยวโยงกัน
ตลอดจนการได้รับข่าวสารอย่างถูกต้อง ครบถ้วน โปร่งใส
เปิดเผยและสามารถตรวจสอบได้และได้เปิดโอกาสให้ผู้ถือหุ้นส่งคำถามล่วงหน้าก่อนวันประชุม
พร้อมทั้งกำหนดให้กรรมการบริษัทและผู้บริหารมีหน้าที่รายงานการถือครองหลักทรัพย์ตามกฎหมาย

บริษัทกำหนดนโยบายป้องกันการใช้ข้อมูลภายในของบริษัท และได้เผยแพร่ให้พนักงาน ผู้บริหาร
กรรมการบริษัท ทราบ

บริษัท
กำหนดมาตรการป้องกันการใช้ข้อมูลภายในเพื่อดูแลและป้องกันมิให้กรรมการและผู้บริหารที่เกี่ยวข้อง
ซื้อขายหลักทรัพย์และหาผลประโยชน์แก่ตนเองหรือผู้อื่นในทางมิชอบ ดังนี้

- กรรมการและพนักงานจะปฏิบัติตามข้อกำหนดของ ตลท. ก.ล.ต.
และกฎหมายที่เกี่ยวข้องโดยเคร่งครัด ซึ่งรวมถึงการเปิดเผยข้อมูลต่อผู้ถือหุ้น
และ/หรือต่อสาธารณชนโดยเท่าเทียมกัน

- กรรมการ ผู้บริหารและพนักงานจะต้องเก็บรักษาข้อมูลภายในที่สำคัญ
และมีผลต่อการตัดสินใจของนักลงทุนไม่ให้เผยแพร่ออกไปก่อนนำส่งข้อมูลให้ ตลท. และ ก.ล.ต.
โดยเฉพาะข้อมูลงบการเงิน

- เมื่อมีรายการซื้อ-ขายหุ้นของบริษัท กรรมการและผู้บริหารระดับสูงรวมถึงคู่สมรส
และบุตรที่ยังไม่บรรลุนิติภาวะ ต้องทำรายการซื้อขายหลักทรัพย์ของบริษัทภายใน 3 วันทำการ
เพื่อนำส่ง ก.ล.ต

- เมื่อวันที่ 8 มกราคม 2553
บริษัทได้เผยแพร่จดหมายถึงผู้ถือหุ้นผ่านระบบของตลาดหลักทรัพย์เพื่อให้ผู้ถือหุ้นส่วนน้อยสามารถส่งคำถาม
เสนอรายชื่อบุคคลที่เห็นว่ามีคุณสมบัติเหมาะสม เพื่อรับการคัดเลือกเป็นกรรมการ
รวมทั้งการเสนอระเบียบวาระต่างๆ ผ่านทางเว็บไซต์ของบริษัท
โดยมีเงื่อนไขการพิจารณาบรรจุเป็นวาระอยู่ในเว็บไซต์ของบริษัทและ
กำหนดวันให้ผู้ถือหุ้นเสนอวาระและคำถามได้ตั้งแต่วันที่ 8 มกราคม 2553 – 22 กุมภาพันธ์ 2553
แต่ไม่มีผู้ถือหุ้นรายใดเสนอรายชื่อบุคคลเข้าดำรงตำแหน่งกรรมการหรือเสนอเรื่องเพื่อบรรจุเป็นวาระเข้ามายังบริษัท

หมวดที่ 3 บทบาทผู้มีส่วนได้เสีย

1.  นโยบายและแนวปฎิบัติต่อพนักงาน

บริษัทให้ความสำคัญต่อทรัพยากรมนุษย์ โดยจัดให้มีการทำงานแบบมีส่วนร่วม
ส่งเสริมความก้าวหน้าในสายอาชีพอย่างเท่าเทียมกัน
จัดโครงการพัฒนาความรู้ความสามารถให้แก่พนักงานอย่างต่อเนื่อง
ตลอดจนการให้ความสำคัญกับการรักษาสุขภาพความปลอดภัยและสภาพแวดล้อมในการทำงาน
เพื่อให้พนักงานมีความภาคภูมิใจในองค์กร เช่น มีการจัดตั้งกองทุนสำรองเลี้ยงชีพ
จัดให้มีสวัสดิการค่ารักษาพยาบาล (ที่นอกเหนือจากประกันสังคม) จัดตั้งสหกรณ์ออมทรัพย์พนักงาน
เอเชียน มารีน เซอร์วิสส์
จัดให้การอบรมวิชาชีพหลักสูตรทวิภาคีร่วมกับวิทยาลัยการอาชีพพระสมุทรเจดีย์
มีการมอบทุนการศึกษาแก่บุตรพนักงานที่เรียนดี มีการตรวจสุขภาพประจำปี รถรับส่งพนักงาน
จัดตั้งคณะกรรมการสื่อ-สานสัมพันธ์ เพื่อดูแลสวัสดิการให้แก่พนักงาน
เปิดโอกาสให้พนักงานมีช่องทางสื่อสาร เสนอแนะและร้องทุกข์ผ่านกล่องรับข้อคิดเห็น
นอกจากนี้ได้จัดตั้งคณะกรรมการความปลอดภัย
อาชีวอนามัยเพื่อดำเนินงานเกี่ยวกับความปลอดภัยของพนักงาน โดยตั้งแต่ปี 2551- 2552
บริษัทกำลังดำเนินการจัดทำมาตรฐานระบบอาชีวอนามัยและความปลอดภัย OHSAS 18001
ให้เป็นไปตามกฎเกณฑ์ต่างๆของระบบ

2.  นโยบายและแนวปฏิบัติต่อผู้ถือหุ้น

บริษัท เคารพในสิทธิขั้นพื้นฐานของผู้ถือหุ้น และดูแลรักษาสิทธิดังกล่าวอย่างเคร่งครัด
โดยบริษัทจะต้องทำให้ผู้ถือหุ้นได้รับข่าวสารอย่างเพียงพอและเหมาะสม
รวมทั้งสนับสนุนให้ใช้สิทธิในการเข้าประชุมและออกเสียงในที่ประชุม และไม่กระทำการใด ๆ
อันเป็นการละเมิดหรือลิดรอนสิทธิของผู้ถือหุ้น

บริษัทมุ่งมั่นที่จะสร้างความเจริญเติบโตบนศักยภาพ
เพื่อให้ผู้ถือหุ้นได้รับผลตอบแทนที่คุ้มค่ากับการลงทุน โดยบริษัทมีนโยบายจ่ายเงินปันผล ไม่น้อยกว่า
40 % ของ กำไรสุทธิของงบการเงินเฉพาะกิจการในแต่ละงวดบัญชี
หลังจากหักสำรองตามกฎหมายและขาดทุนสะสมยกมาแล้ว (ถ้ามี) ทั้งนี้ การจ่ายเงินปันผลดังกล่าว
จะขึ้นอยู่กับกระแสเงินสด แผนการลงทุน เงื่อนไข และข้อกำหนดในสัญญาต่างๆ ที่บริษัทผูกพันอยู่
รวมถึงความจำเป็นและความเหมาะสมอื่นๆ ในอนาคต

บริษัทย่อยมีนโยบายจ่ายเงินปันผล ไม่น้อยกว่า 60 %
ของกำไรสุทธิของงบการเงินเฉพาะกิจการของบริษัทย่อยแต่ละบริษัท
ในแต่ละงวดบัญชีหลังจากหักสำรองตามกฎหมาย และขาดทุนสะสมยกมาแล้ว (ถ้ามี) ทั้งนี้
การจ่ายเงินปันผลดังกล่าวจะขึ้นอยู่กับกระแสเงินสด แผนการลงทุน เงื่อนไข และข้อกำหนด
ในสัญญาต่างๆ ที่บริษัทผูกพันอยู่ รวมถึงความจำเป็นและความเหมาะสมอื่นๆ ในอนาคต

3.  นโยบายและแนวปฏิบัติต่อลูกค้า

บริษัท มุ่งเน้นการดำเนินธุรกิจอย่างถูกต้องเป็นธรรม เสนอบริการที่มีคุณภาพและ
การสร้างความพึงพอใจให้แก่ลูกค้า
โดยการจัดทำแบบประเมินความพึงพอใจของลูกค้าที่นำเรือเข้ามารับบริการทุกลำ
หรือเปิดช่องทางร้องเรียนผ่านสำนักกรรมการผู้จัดการ
โดยมีการประชุมพิจารณาวิเคราะห์ผลการให้คะแนนความพึงพอใจดังกล่าวอย่างน้อยเดือนละ 1 ครั้ง

4.  นโยบายและแนวปฏิบัติต่อคู่ค้า คู่สัญญาและเจ้าหนี้

บริษัทประสงค์ให้การจัดการสินค้าและบริการเป็นไปอย่างมีมาตรฐาน
และมุ่งหมายจะรักษาสัมพันธภาพที่ยั่งยืนกับคู่ค้า
จึงมีการกำหนดเป็นนโยบายเรื่องการปฏิบัติต่อคู่ค้าไว้ในชื่อนโยบาย
“การขัดกันแห่งผลประโยชน์”สรุปได้แก่ คู่ค้าต้องไม่ถูกกีดกันไม่ให้เข้าประมูล เสนอราคา
หรือการกำหนดคุณลักษณะที่ไม่เอื้ออำนวย เพื่อให้มีการแข่งขันบนข้อมูลที่ได้รับเท่าเทียมกัน
การไม่อนุญาตให้พนักงานทุกระดับของบริษัทเรียกร้องผลประโยชน์ไม่ว่าทางตรงหรือทางอ้อมจากคู่ค้า
การได้รับของขวัญ ของรางวัล บริการและการเลี้ยงรับรองเกินสมควร
โดยบริษัทได้ชี้แจงต่อคู่ค้าทั้งที่เป็นผู้รับเหมาแรงงาน ผู้ขายสินค้า
และได้ประทับตรานโยบายดังกล่าวลงในใบสั่งซื้อในประเทศทุกใบ

ในปี 2552 บริษัทไม่พบว่ามีคู่ค้าและพนักงานที่ละเมิดนโยบายดังกล่าว

5.  นโยบายและแนวปฎิบัติต่อสังคม/ชุมชน

บริษัทถือว่าระบบจัดการด้านสังคมและสิ่งแวดล้อมเป็นส่วนหนึ่งของธุรกิจ
จึงได้กำหนดนโยบายสังคมและสิ่งแวดล้อมขึ้น เพื่อเป็นหลักปฏิบัติแก่ผู้บริหารและพนักงานทุกท่าน
เพื่อไม่ให้เกิดผลกระทบทั้งต่อตนเอง ผู้เกี่ยวข้อง ชุมชนและสิ่งแวดล้อม
ภายใต้กฎหมายที่เกี่ยวข้องกับสิ่งแวดล้อม ตลอดจนการใช้ทรัพยากรอย่างคุ้มค่า
และพัฒนาระบบการจัดการด้านสังคมและสิ่งแวดล้อมอย่างต่อเนื่อง

บริษัทสนับสนุนการพัฒนาและสร้างความสัมพันธ์ที่ดีกับชุมชน สนับสนุนกิจกรรมต่าง ๆ
ที่เป็นประโยชน์ต่อสิ่งแวดล้อมและส่งเสริมการศึกษาแก่เยาวชน
ผู้บริหารมีการเผยแพร่นโยบายให้พนักงานทราบ

ในปี 2552 บริษัทได้มีส่วนร่วมในการดูแลชุมชนในบริเวณที่ตั้งของบริษัท ดังนี้

1.  โครงการส่งเสริมการศึกษา บุตร-ธิดาพนักงาน

  เมื่อวันที่ 27 พฤษภาคม 2552 เพื่อเป็นการปลูกฝังทัศนคติให้บุตร-ธิดาของพนักงานมีใจใฝ่ศึกษา
  เรียนรู้ อันจะเป็นหนทางนำไปสู่อนาคตที่ดี และเป็นความหวังของครอบครัวพนักงาน รวมทุนที่มอบ
  14 ทุน เป็นจำนวนเงิน 31,000 บาท

2.  ให้ชีวิตใหม่ด้วยการบริจาคโลหิต

  “หนึ่งคนให้ หลายคนรับ” เพื่อช่วยให้ผู้ป่วยที่ต้องการโลหิตมีชิวิตอยู่ในสังคม กับครอบครัวได้ต่อไป
  เมื่อวันที่ 15 มกราคม 2552, 6 พฤษภาคม 2552, 5 สิงหาคม 2552 และ วันที่ 6
  พฤศจิกายน 2552

3.  โครงการชุมชนน่าอยู่

  โดยบริษัทช่วยสร้างสุขอนามัย สภาพแวดล้อมให้น่าอยู่
  โดยการร่วมเก็บขยะชุมชนกับทางเทศบาลตำบลแหลมฟ้าผ่า เมื่อวันที่ 12 สิงหาคม 2552

4.  มอบความรู้ด้วยการบริจาคหนังสือ

  โดยทางบริษัทได้มอบหนังสือและเสื้อผ้าให้กับกรมราชทัณฑ์ เพื่อสร้างความรู้ให้กับผู้ต้องขัง
  เมื่อวันที่ 25 พฤศจิกายน 2552

6.  นโยบายและแนวปฎิบัติต่อสิ่งแวดล้อม

 การสร้างบรรยากาศในการทำงาน โดยจัดสถานที่ที่ทำงานให้มีความสะอาด ปรับสภาพแวดล้อมให้สวยงามและ ร่มรื่น ให้ความสำคัญด้านชีวอนามัยทั้งภายในสถานที่ทำงานและชุมชนใกล้เคียง เพื่อการอยู่ร่วมกับชุมชนอย่างมีความสุข 

เพื่อสร้างความมั่นใจในความปลอดภัยและปัญหาด้านสิ่งแวดล้อมของบริษัท
บริษัทได้เปิดช่องทางการติดต่อสื่อสาร และแจ้งข้อร้องเรียนต่าง ๆ ทั้งในและนอกเวลาทำงาน (
ตลอด 24 ชั่วโมง ) ซึ่งเป็นส่วนหนึ่งของมาตรการเฝ้าระวังผลกระทบที่อาจเกิดขึ้นกับชุมชน

บริษัทได้จัดให้มีช่องทางที่ผู้ถือหุ้นและผู้มีส่วนได้เสียสามารถติดต่อ/ร้องเรียนในเรื่องที่อาจเป็นปัญหา
สามารถติดต่อกับคณะกรรมการบริษัทเพื่อให้ข้อแนะนำอันเป็นประโยชน์ ได้ดังนี้

จดหมายอิเล็กทรอนิกส์ directors@asimar.com

ทางไปรษณีย์ คณะกรรมการบริษัท (เลขานุการคณะกรรมการบริษัท)

บริษัท เอเชียน มารีน เซอร์วิสส์ จำกัด (มหาชน)

128 หมู่ 3 ถ.สุขสวัสดิ์ ต.แหลมฟ้าผ่า อ.พระสมุทรเจดีย์

จ.สมุทรปราการ 10290

เลขานุการคณะกรรมการบริษัทจะเป็นผู้รับผิดชอบในการรับเอกสารดังกล่าวและส่งให้คณะกรรมการที่เกี่ยวข้อง
โดยคำร้องเกี่ยวกับรายงานทางบัญชีและการเงิน การควบคุมภายใน การบริหารความเสี่ยง
การปฏิบัติตามกฎหมายจะได้รับการส่งต่อให้คณะกรรมการตรวจสอบ
และเลขานุการคณะกรรมการบริษัทจะสรุปประเด็นต่างๆ
ทั้งหมดเสนอคณะกรรมการบริษัทเป็นรายไตรมาส

หมวดที่ 4 การเปิดเผยข้อมูลและความโปร่งใส

คณะกรรมการตระหนักว่า
ข้อมูลของบริษัทในทุกด้านล้วนส่งผลต่อการตัดสินใจของผู้ลงทุนและผู้มีส่วนได้เสีย
จึงมีนโยบายให้เปิดเผยสารสนเทศทั้งที่เป็นสารสนเทศทางการเงินและที่ไม่ใช่ทางการเงินให้มีสาระสำคัญครบถ้วนเพียงพอ
เชื่อถือได้ และทันเวลา ทั้งภาษาไทยและภาษาอังกฤษ โดยเปิดเผยข้อมูลสารสนเทศผ่านระบบ SET
Community Portal ของ ตลท. และเว็บไซต์ของบริษัท (www.asimar.com)
โดยได้มอบหมายให้กรรมการผู้จัดการหรือผู้ที่กรรมการผู้จัดการมอบหมายเป็นผู้ดำเนินการเปิดเผยข้อมูลของบริษัท
ทั้งนี้ บริษัทได้จัดตั้งหน่วยงานนักลงทุนสัมพันธ์ทำหน้าที่ติดต่อสื่อสารกับนักลงทุนสถาบัน ผู้ถือหุ้น
รวมทั้งนักวิเคราะห์และหน่วยงานภาครัฐที่เกี่ยวข้องอย่างเท่าเทียมและเป็นธรรม
โดยหากผู้ถือหุ้นต้องการข้อมูลเพิ่มเติม สามารถติดต่อโดยตรงที่ หน่วยงานนักลงทุนสัมพันธ์
ฝ่ายการเงินและบัญชี โทรศัพท์ 02-815-2060 ต่อ 2800, 2816
หรือจดหมายอีเล็กโทรนิกส์ไปยัง: fid@asimar.com
บริษัทพัฒนากลไกให้ผู้มีส่วนได้เสียมีส่วนร่วมในการสร้างเสริมผลงานของบริษัท
โดยการเปิดเผยข้อมูลอย่างโปร่งใส

  ----------------------------------- ------------------------------------
  รายละเอียด                           หัวข้ออ้างอิงในแบบ 56-1 ประจำปี 2552

  4.1 โครงสร้างผู้ถือหุ้น                   โครงสร้างผู้ถือหุ้น

  4.2 ประวัติและข้อมูลการถือหุ้นของกรรมการ   ประวัติคณะกรรมการบริษัท

  4.3 ประวัติและข้อมูลการถือหุ้นของผู้บริหาร    ประวัติคณะผู้บริหาร

  4.4 ฐานะการเงินและผลดำเนินงาน         ฐานะการเงินและผลการดำเนินงาน

  4.5                                 ลักษณะกิจการหลัก
  ลักษณะการประกอบธุรกิจและภาวะการแข่งขัน   ภาวะการแข่งขันและแนวโน้มอุตสาหกรรม

  4.6 ความเสี่ยงในการดำเนินธุรกิจ          ปัจจัยความเสี่ยง

  4.7 การทำรายการที่เกี่ยวโยงกัน           รายการระหว่างกัน
  ----------------------------------- ------------------------------------

8.  นโยบายและหลักเกณฑ์การจ่ายค่าตอบแทนกรรมการ

บริษัทได้กำหนดนโยบายค่าตอบแทนกรรมการและผู้บริหารที่สมเหตุสมผล
โดยมีคณะกรรมการสรรหาและกำหนดค่าตอบแทนทำหน้าที่ทบทวนและพิจารณาความเหมาะสมที่สอดคล้องกับภาระหน้าที่
สถานะทางการเงิน

บริษัทได้กำหนดหลักเกณฑ์ในการให้ค่าตอบแทนกรรมการ ดังนี้

-   กำหนดค่าตอบแทนกรรมการเป็นค่าตอบแทนรายปี ไม่มีเบี้ยประชุม และโบนัส

-   กรรมการที่ได้รับมอบหมายให้เป็นกรรมการชุดย่อยให้ได้รับค่าตอบแทนเพิ่มขึ้นตามความรับผิดชอบ

4.9 ค่าตอบแทนของกรรมการและผู้บริหาร

กรรมการและผู้บริหารของบริษัท เอเชียน มารีน เซอร์วิสส์ จำกัด (มหาชน)
ได้รับค่าตอบแทนจากการบริหารงานดังนี้

  (บาท)

+----------+---------+-----------+--------------+-------------------+
| ชื่อ       |         | ค่าต       | ค่าตอบแทนรายปี | ค่าตอบแทนรายปี      |
|          |         | อบแทนรายปี |              |                   |
|          |         |           | กร           | กรรมการสรรห       |
|          |         | กร        | รมการตรวจสอบ | าและกำหนดค่าตอบแทน |
|          |         | รมการบริษัท |              |                   |
+----------+---------+-----------+--------------+-------------------+
| 1.       | ปร      | 240,000   | -            | -                 |
| นายประกิต | ะทีปะเสน |           |              |                   |
+----------+---------+-----------+--------------+-------------------+
| 2.       | ต       | 150,000   | -            | -                 |
| นายสุธรรม | ัณฑ์ไพบูลย์ |           |              |                   |
+----------+---------+-----------+--------------+-------------------+
| 3        | ผาณิตวงศ์ | 150,000   | -            | 60,000            |
| .นายวิบูลย์ |         |           |              |                   |
+----------+---------+-----------+--------------+-------------------+
| 4.       | จ       | 150,000   | -            | 60,000            |
| นายประวัติ | ันทร์เรือง |           |              |                   |
+----------+---------+-----------+--------------+-------------------+
| 5.น      | งานทวี   | 150,000   | -            | -                 |
| างวรวรรณ |         |           |              |                   |
+----------+---------+-----------+--------------+-------------------+
| 6        | ต       | 150,000   | -            | -                 |
| .นายสุเทพ | ัณฑ์ไพบูลย์ |           |              |                   |
+----------+---------+-----------+--------------+-------------------+
| 7.นายสุทิน | ต       | 150,000   | -            | -                 |
|          | ัณฑ์ไพบูลย์ |           |              |                   |
+----------+---------+-----------+--------------+-------------------+
| 8.นายนณณ์ | ผาณิตวงศ์ | 150,000   | -            | -                 |
+----------+---------+-----------+--------------+-------------------+
| 9.น      | วีรวรรณ  | 150,000   | 150,000      | -                 |
| างวรรณพร |         |           |              |                   |
+----------+---------+-----------+--------------+-------------------+
| 10       | ศุขเนตร  | 150,000   | 120,000      | 60,000            |
| .นายศรีภูมิ |         |           |              |                   |
+----------+---------+-----------+--------------+-------------------+
| 11       | จินดา    | 150,000   | 120,000      | -                 |
| .นายบำรุง |         |           |              |                   |
+----------+---------+-----------+--------------+-------------------+
| รวม      |         | 1,740,000 | 390,000      | 180,000           |
+----------+---------+-----------+--------------+-------------------+

1. ค่าตอบแทนกรรมการบริษัท กรรมการตรวจสอบ
และกรรมการสรรหาและกำหนดค่าตอบแทนจำนวน 11 ท่าน จำนวนเงิน 2.31 ล้านบาท

2. ค่าตอบแทนกรรมการบริหารและผู้บริหาร จำนวน 12 ท่าน จำนวนเงิน 12.90 ล้านบาท
และเงินสมทบเข้ากองทุนสำรองเลี้ยงชีพอีกร้อยละ 5 ของเงินเดือน

* ค่าตอบแทนกรรมการเป็นค่าตอบแทนรายปี และไม่มีเบี้ยประชุม *

4.10 การประชุมคณะกรรมการบริษัท และคณะอนุกรรมการชุดต่างๆ

คณะกรรมการบริษัทได้จัดให้มีการประชุมคณะกรรมการอย่างสม่ำเสมอ
มีการกำหนดการประชุมล่วงหน้า เพื่อกำหนดนโยบายที่สำคัญ
พิจารณากลยุทธ์ทางธุรกิจและพิจารณาอนุมัติแผนการดำเนินงาน
งบประมาณประจำปีของบริษัทตลอดจนติดตามผลการดำเนินงานของบริษัทอย่างต่อเนื่อง
รวมถึงการพิจารณาติดตามการดำเนินงานของบริษัทเป็นส่วนหนึ่งของวาระประจำการประชุม ในปี
2552 ที่ผ่านมา คณะกรรมการบริษัทได้จัดให้มีการประชุมทั้งหมด 5 ครั้ง
คณะกรรมการตรวจสอบได้จัดให้มีการประชุมทั้งหมด 4
ครั้งและคณะกรรมการสรรหาและกำหนดค่าตอบแทนได้จัดให้มีการประชุมทั้งหมด 2
ครั้งโดยคณะกรรมการแต่ละท่านเข้าร่วมประชุมสรุปได้ดังนี้

  ------------- ----------- ---------------- ------------------- ---------------------------------
  ชื่อ                        คณะกรรมการบริษัท   คณะกรรมการตรวจสอบ   คณะกรรมการสรรหาและกำหนดค่าตอบแทน

  1.นายประกิต    ประทีปะเสน   5/5              -                   -

  2.นายสุธรรม    ตัณฑ์ไพบูลย์    4/5              -                   -

  3.นายวิบูลย์     ผาณิตวงศ์     5/5              -                   2/2

  4.นายประวัติ    จันทร์เรือง    5/5              -                   2/2

  5.นางวรวรรณ   งานทวี       5/5              -                   -

  6.นายสุเทพ     ตัณฑ์ไพบูลย์    5/5              -                   -

  7.นายสุทิน      ตัณฑ์ไพบูลย์    5/5              -                   -

  8.นายนณณ์      ผาณิตวงศ์     5/5              -                   -

  9.นางวรรณพร   วีรวรรณ      4/5              4/4                 -

  10.นายศรีภูมิ    ศุขเนตร      5/5              3/4                 2/2

  11.นายบำรุง    จินดา        5/5              4/4                 -
  ------------- ----------- ---------------- ------------------- ---------------------------------

4.11 นโยบายการซื้อ ขาย หลักทรัพย์ของบริษัท

บริษัทกำหนดนโยบายให้กรรมการและผู้บริหารที่มีการซื้อ ขาย โอน รับโอนหลักทรัพย์ของบริษัท
รวมถึงคู่สมรส และบุตรที่ยังไม่บรรลุนิติภาวะ มีหน้าที่ต้องทำรายงานการซื้อขายหลักทรัพย์ภายใน 3
วันส่งไปยัง ก.ล.ต. ตามระเบียบของตลาดหลักทรัพย์แห่งประเทศไทย

ในปี 2552 บริษัท มีกิจกรรมเกี่ยวกับการเปิดเผยข้อมูลที่สำคัญประกอบด้วย

-   การเผยแพร่ข้อมูลข่าวสารสนเทศตามข้อกำหนดของ ตลท.และ ก.ล.ต. ผ่านทางระบบ SET
    Community Portal ของ ตลท. และเว็บไซต์ของบริษัท( www.asimar.com )

-   บริษัทนำเสนอผลประกอบการ รายงานประจำปีที่สามารถดาวน์โหลดได้ หนังสือเชิญประชุม
    โครงสร้างการถือหุ้นของบริษัท รายงานการประชุมผู้ถือหุ้นทั้งภาษาไทยและภาษาอังกฤษ
    ข่าวสารเกี่ยวกับบริษัทและกิจกรรมนักลงทุนสัมพันธ์ในเว็บไซต์ของบริษัท นอกจากนั้นผู้ถือหุ้น
    นักลงทุนสามารถแสดงความคิดเห็นต่างๆตลอดจนเพิ่มวาระการประชุม
    และเสนอผู้ที่มีคุณสมบัติเหมาะสมเป็นกรรมการ
    ก่อนที่บริษัทจะส่งหนังสือเชิญประชุมผ่านทางเว็บไซต์ได้

-   การเผยแพร่ข้อมูลในงานบริษัทจดทะเบียนพบนักลงทุน (Opportunity Day) เมื่อวันที่ 24
    มีนาคม 2552

  หมวดที่ 5 ความรับผิดชอบคณะกรรมการ

5.1 นโยบายการกำกับดูแลกิจการ

คณะกรรมการบริษัท ได้พิจารณานโยบายการกำกับดูแลกิจการ
และประกาศเป็นนโยบายการกำกับดูแลกิจการของบริษัท เมื่อวันที่ 4 ธันวาคม 2550

1. จัดให้มีการบริหารงานและดำเนินงานโดยยึดหลักการกำกับดูแลกิจการที่ดี (Good Corporate
Governance) ขจัดปัญหาความขัดแย้งของผลประโยชน์ ด้วยความซื่อสัตย์สุจริตอย่างรอบคอบ
มีเหตุผล และเป็นอิสระภายในกรอบจริยธรรมที่ดี

2. จัดให้มีระบบควบคุมทางการเงิน การดำเนินงาน การกำกับดูแลการปฏิบัติงาน
การตรวจสอบภายใน
การควบคุมและการบริหารความเสี่ยงที่มีประสิทธิภาพและมีการทบทวนระบบอย่างน้อยปีละ 1 ครั้ง

3. ส่งเสริม กำกับ ดูแล เพื่อให้มั่นใจว่ามีการเปิดเผยข้อมูลและสารสนเทศที่สำคัญของบริษัท
อย่างถูกต้อง ทันเวลา และโปร่งใส

4. ส่งเสริมและสนับสนุนให้ปฏิบัติต่อผู้ถือหุ้นทุกรายอย่างเท่าเทียมกัน
ตามหลักการของบริษัทมหาชนจำกัด

5. ส่งเสริม กำกับดูแลให้มั่นใจว่า สิทธิตามกฎหมายของผู้มีส่วนได้เสีย อาทิ ลูกค้า พนักงาน คู่ค้า
ผู้ถือหุ้น ผู้ลงทุน เจ้าหนี้ คู่แข่ง ผู้สอบบัญชีอิสระ ภาครัฐ และชุมชนที่บริษัท ตั้งอยู่
ได้รับการดูแลและปฏิบัติด้วยความเป็นธรรม

นอกจากนี้ เพื่อการมีส่วนร่วมในการบริหารงานและเป็นกลไกให้สามารถติดตาม กำกับดูแล ปรับปรุง
และประเมินผลการดำเนินงานให้บรรลุผลสำเร็จตามวิสัยทัศน์ ภารกิจ และนโยบายดังกล่าวข้างต้น
บริษัท ได้มอบหมายให้คณะกรรมการบริหาร ทำหน้าที่ในการศึกษาและพิจารณาหลักเกณฑ์ที่เกี่ยวข้อง
เพื่อนำเสนอผลการศึกษาและข้อเสนอแนะแนวทางปฏิบัติ
รวมทั้งการนำแนวทางปฏิบัติที่ได้รับความเห็นชอบแล้วมาปฏิบัติอย่างเป็นรูปธรรม

5.2 นโยบายจริยธรรมธุรกิจ และคู่มือจรรยาบรรณสำหรับกรรมการ ผู้บริหาร และพนักงาน

เพื่อให้เป็นไปตามหลักการกำกับดูแลกิจการที่ดี โดยเฉพาะด้านความรับผิดชอบ ความโปร่งใส
ความซื่อสัตย์ คุณธรรม และจริยธรรม เพื่อความเจริญเติบโตและความมั่นคงของกิจการอย่างยั่งยืน
มีความรับผิดชอบต่อสังคม ส่งเสริมการมีส่วนรวมและการทำงานเป็นทีมของพนักงานทุกระดับ
บริษัทจึงกำหนดหลักปฏิบัติและความรับผิดชอบของผู้บริหารและพนักงาน ดังต่อไปนี้

-   การประกอบธุรกิจจะต้องอยู่ภายใต้กฎหมายและข้อบังคับที่เกี่ยวข้องอย่างเคร่งครัด
    ควบคู่ไปกับการบริหารงาน โดยยึดหลักประสิทธิภาพ ประสิทธิผล และ โปร่งใส

-   ต้องรับผิดชอบต่อผู้ถือหุ้นด้วยการสร้างผลตอบแทนที่เหมาะสม
    เปิดเผยข้อมูลสำคัญของบริษัทอย่างครบถ้วนถูกต้องตามความเป็นจริง

-   ไม่ปฏิบัติตนในลักษณะที่ก่อให้เกิด ความขัดแย้งทางผลประโยชน์กับบริษัท
    ซึ่งรวมถึงการเปิดเผยความลับ
    และการนำข้อมูลของบริษัทไปใช้เพื่อประโยชน์ของตนและ/หรือของบุคคลอื่น
    และยอมรับโทษตามบทลงโทษ หากมีการฝ่าฝืนกฎระเบียบดังกล่าว

-   รักษาความสัมพันธ์ที่ดี และปฏิบัติต่อลูกค้าและคู่ค้าทุกรายอย่างเหมาะสม
    โดยตั้งอยู่บนหลักคุณธรรม

-   มีความรับผิดชอบต่อพนักงาน โดยปฏิบัติตามกฎหมาย และข้อบังคับต่างๆ
    เกี่ยวกับกฎหมายแรงงาน และ สวัสดิภาพของพนักงาน ส่งเสริมพัฒนา เพิ่มพูนความรู้
    ความสามารถพนักงาน
    ตลอดจนคำนึงถึงความปลอดภัยในการปฏิบัติงานที่มีระเบียบการประเมินผลอย่างชัดเจนและอธิบายได้

-   ปลูกจิตสำนึก และมีความรับผิดชอบต่อสังคม และสิ่งแวดล้อม
    ด้วยการปฏิบัติตามกฎหมายและข้อบังคับเกี่ยวกับสิ่งแวดล้อม
    รวมทั้งให้การสนับสนุนกิจการอันเป็นประโยชน์ต่อชุมชนและสังคมส่วนรวม

5.3 วิสัยทัศน์ และพันธกิจ

คณะกรรมการของบริษัท มีความมุ่งมั่นในการปฏิบัติหน้าที่ด้วยความรู้ ความสามารถ และประสบการณ์
ทำหน้าที่กำหนดนโยบาย วิสัยทัศน์ กลยุทธ์ เป้าหมาย ภารกิจ แผนธุรกิจ และงบประมาณของบริษัท
ตลอดจนกำกับดูแลให้ฝ่ายจัดการสามารถบริหารงานได้ตามนโยบายที่กำหนดไว้อย่างมีประสิทธิภาพ
ตามวัตถุประสงค์ ข้อบังคับของบริษัท

วิสัยทัศน์: เป็นอู่เรือที่มีตราผลิตภัณฑ์สู่ระดับสากล นำเทคโนโลยีพัฒนากระบวนการผลิตให้ได้คุณภาพ
เวลาส่งมอบ และความพึงพอใจสูงสุดของลูกค้า

พันธกิจ: มุ่งมั่นให้บริการแก่ลูกค้า โดยมีการควบคุมคุณภาพและเวลาตามมาตรฐานอู่เรือชั้นนำ
มีการพัฒนาอย่างต่อเนื่อง และบริหารทรัพยากรของบริษัทให้มีประสิทธิภาพสูงสุด เพื่อ

ลูกค้า : ผลงานเป็นที่ยอมรับและเกิดความพึงพอใจสูงสุด

ผู้ถือหุ้น : มีผลประกอบการตามเป้าหมายเป็นที่พอใจแก่ผู้ถือหุ้น

พนักงาน : พัฒนาบุคลากร ให้โอกาสก้าวหน้าในงาน มีคุณภาพชีวิตที่ดี

สิ่งแวดล้อมและชุมชน : ร่วมพัฒนาสิ่งแวดล้อมและรับผิดชอบชุมชน

บริษัทได้ให้ความสำคัญเป็นอย่างยิ่งต่อระบบการควบคุมภายใน การตรวจสอบภายใน การประเมิน
และบริหารความเสี่ยงให้มีประสิทธิภาพ
ตลอดจนการมีระบบการสอบทานเพื่อให้การดำเนินงานเป็นไปตามข้อกฎหมาย และมีการควบคุมที่ดี
เพื่อให้ระบบการควบคุมภายในมีประสิทธิภาพต่อบริษัท

คณะกรรมการเป็นผู้พิจารณากำหนดบทบาทหน้าที่และความรับผิดชอบระหว่างคณะกรรมการ และ
คณะกรรมการบริหารอย่างชัดเจน ดังรายละเอียดในหัวข้อ เรื่อง โครงสร้างกรรมการบริษัท

คณะกรรมการกำกับดูแลให้คณะกรรมการบริหารดำเนินงานตามนโยบายที่กำหนดไว้
ในกรณีที่มีรายการที่มีความขัดแย้งทางผลประโยชน์หรือมีส่วนได้เสีย
รวมทั้งรายการที่ต้องขอความเห็นจากผู้ถือหุ้น
บริษัทได้ดำเนินการตามข้อกำหนดของสำนักงานคณะกรรมการกำกับหลักทรัพย์ (ก.ล.ต.) และ
ตลาดหลักทรัพย์แห่งประเทศไทย (ตลท.)

บริษัทได้ส่งเสริมและอำนวยความสะดวกให้มีการฝึกอบรมแก่กรรมการ
และจัดให้มีเอกสารและข้อมูลที่เป็นประโยชน์ต่อการปฏิบัติหน้าที่ เช่น คู่มือกรรมการ ฯลฯ

3.  โครงสร้างคณะกรรมการ

  5.4.1 คณะกรรมการบริษัท มีจำนวน 11 ท่าน ประกอบด้วย

กรรมการที่เป็นผู้บริหาร จำนวน 6 ท่าน และ กรรมการที่ไม่เป็นผู้บริหาร จำนวน 5 ท่าน
ทั้งนี้เป็นกรรมการอิสระ จำนวน 4 ท่าน ( ประธานกรรมการ 1 ท่าน และ
คณะกรรมการตรวจสอบ จำนวน 3 ท่าน ) โดยมีคุณสมบัติครบถ้วนตามประกาศตลาดหลักทรัพย์ฯ
ว่าด้วยคุณสมบัติและขอบเขตการดำเนินงานของคณะกรรมการตรวจสอบกำหนดไว้
โดยจะปฏิบัติหน้าที่ตรวจสอบและถ่วงดุลการบริหารกิจการต่างๆของบริษัท เพื่อให้เกิดความถูกต้อง
เป็นธรรม และเป็นไปเพื่อผลประโยชน์ของผู้ถือหุ้นทุกท่าน

5.4.2 นิยามกรรมการอิสระของบริษัท

1. ถือหุ้นไม่เกิน 5 % ของจำนวนหุ้นที่มีสิทธิออกเสียงทั้งหมดในบริษัท และบริษัทในเครือ บริษัทร่วม
หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258 ตามกฎหมายหลักทรัพย์)

2. ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน ที่ปรึกษาที่ได้รับเงินเดือนประจำ
บุคคลที่ให้บริการด้านวิชาชีพแก่บริษัท หรือ บริษัทในเครือ เช่น ผู้สอบบัญชี ทนายความ ฯลฯ
หรือเป็นผู้มีอำนาจควบคุมของบริษัท หรือบริษัทในเครือ บริษัทร่วม หรือเป็นบุคคลที่อาจมีความขัดแย้ง
โดยต้องไม่มีผลประโยชน์หรือส่วนได้เสียในลักษณะดังกล่าวมาแล้วเป็นเวลาไม่น้อยกว่า 1 ปี

  3. ไม่มีความสัมพันธ์ทางธุรกิจ ไม่ว่าในลักษณะคู่ค้าหรือการกู้ยืม ไม่มีผลประโยชน์หรือส่วนได้เสีย
  ไม่ว่า

ทางตรงหรือทางอ้อม ทั้งในด้านการเงิน และการบริหารงานของบริษัท บริษัทในเครือ บริษัทร่วม
หรือบุคคลที่อาจมีความขัดแย้งในลักษณะที่จะให้ขาดความเป็นอิสระ

4. ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ บริษัทร่วม
หรือบุคคลที่อาจมี ความขัดแย้ง
และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ และ/หรือ
ผู้ถือหุ้นรายใหญ่

5.4.3 การรวมหรือแยกตำแหน่ง

ประธานกรรมการบริษัท เป็นกรรมการที่ไม่ได้เป็นผู้บริหาร ไม่เป็นบุคคลเดียวกับกรรมการผู้จัดการ
และไม่มีความสัมพันธ์ใดๆ กับฝ่ายบริหาร โดยบริษัทได้มีการจัดให้แบ่งแยกบทบาท หน้าที่
และความรับผิดชอบในการปฎิบัติงานของคณะกรรมการบริษัท และฝ่ายบริหารออกจากกันอย่างชัดเจน
และเป็นลายลักษณ์อักษร

5.4.4 การกำหนดนโยบายจำกัดจำนวนบริษัทที่กรรมการแต่ละคนจะดำรงตำแหน่งกรรมการ
และการระบุถึงวาระการดำรงตำแหน่งของกรรมการ

บริษัทยังมิได้กำหนดนโยบายในเรื่องดังกล่าว
เนื่องจากกรรมการทุกท่านสามารถอุทิศเวลาให้กับบริษัทได้อย่างเต็มที่
ส่วนเรื่องการระบุวาระการดำรงตำแหน่งของกรรมการมีข้อจำกัดเรื่องความรู้ความเชี่ยวชาญในธุรกิจที่มีลักษณะเฉพาะ
ทำให้การกำหนดวาระการดำรงตำแหน่งของกรรมการจะไม่เป็นผลดีต่อบริษัท

5.4.5 คณะอนุกรรมการ

คณะกรรมการบริษัทได้แต่งตั้งคณะกรรมการตรวจสอบเพื่อทำหน้าที่ตรวจสอบและสนับสนุนการกำกับดูแลการดำเนินกิจการของบริษัท
โดยสมาชิกทุกคนเป็นกรรมการอิสระไม่เป็นผู้บริหารและมีคุณสมบัติเป็นไปตามที่กำหนดไว้ในกฎเกณฑ์ของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
นอกจากนี้ คณะกรรมการบริษัทยังได้แต่งตั้งคณะกรรมการสรรหาและกำหนดค่าตอบแทน
เพื่อทำหน้าที่ไปตามนโยบาย
บริษัทได้เปิดเผยรายละเอียดเกี่ยวกับโครงสร้างและอำนาจหน้าที่ของคณะอนุกรรมการชุดย่อยภายใต้หัวข้อเรื่องโครงสร้างการจัดการ
ส่วนจำนวนครั้งการประชุมการประชุมอยู่ภายใต้หัวข้อเรื่องการปฏิบัติตามหลักการกำกับดูแลกิจการที่ดี
หมวดที่ 4 การเปิดเผยข้อมูลและความโปร่งใส

4.  การกำหนดบทบาท หน้าที่ของคณะกรรมการและกรรมการผู้จัดการ

บริษัทได้มีการแบ่งแยกบทบาท หน้าที่
ความรับผิดชอบไว้ชัดเจนโดยได้เปิดเผยรายละเอียดอำนาจหน้าที่ของคณะกรรมการบริษัทและอำนาจหน้าที่ของกรรมการผู้จัดการภายใต้หัวข้อเรื่องโครงสร้างการจัดการ

5.  การปฐมนิเทศ และการพัฒนาความรู้แก่กรรมการ

  การปฐมนิเทศกรรมการ

กรรมการผู้เข้าดำรงตำแหน่งใหม่ จะได้รับข้อมูลความรู้ทั่วไปเกี่ยวกับกิจการซ่อมเรือและต่อเรือ
และข้อมูลเฉพาะของบริษัท

การพัฒนาความรู้แก่กรรมการ

บริษัทได้ส่งกรรมการเข้ารับการฝึกอบรมหลักสูตรต่างๆของสมาคมส่งเสริมสถาบันกรรมการบริษัทไทย
ดังนี้

+-------------+------------+-----------------------------------+------+
| ชื่อ          |            | หลักสูตร                            | ปี    |
+-------------+------------+-----------------------------------+------+
| นายประกิต    | ประทีปะเสน  | -   The role of Chairman (RCM)    | 2550 |
|             |            |                                   |      |
|             |            | -   Director Accreditation        | 2546 |
|             |            |     Program (DAP)                 |      |
+-------------+------------+-----------------------------------+------+
| นายสุธรรม    | ตัณฑ์ไพบูลย์   | -   The role of Chairman (RCM)    | 2547 |
+-------------+------------+-----------------------------------+------+
| นายวิบูลย์     | ผาณิตวงศ์    | -   Director Certification        | 2550 |
|             |            |     Program (DCP)                 |      |
|             |            |                                   | 2550 |
|             |            | -   The role of Chairman (RCM)    |      |
+-------------+------------+-----------------------------------+------+
| นายประวัติ    | จันทร์เรือง   | - Role of the Compensation        | 2551 |
|             |            | Committee                         |      |
+-------------+------------+-----------------------------------+------+
| นางวรวรรณ   | งานทวี      | -   Board & Director Performance  | 2551 |
|             |            |     and Evaluation                |      |
|             |            |                                   | 2551 |
|             |            | -   Successful Formulation and    |      |
|             |            |     Execution of                  | 2547 |
|             |            |                                   |      |
|             |            | Strategy                          | 2547 |
|             |            |                                   |      |
|             |            | -   Director Certification        | 2547 |
|             |            |     Program (DCP)                 |      |
|             |            |                                   |      |
|             |            | -   Director Accreditation        |      |
|             |            |     Program (DAP)                 |      |
|             |            |                                   |      |
|             |            | -   Finance for Non-Finance       |      |
|             |            |     Director (FN)                 |      |
+-------------+------------+-----------------------------------+------+
| นายสุทิน      | ตัณฑ์ไพบูลย์   | -   Director Certification        | 2546 |
|             |            |     Program (DCP)                 |      |
+-------------+------------+-----------------------------------+------+
| นางวรรณพร   | วีรวรรณ     | -   Audit Committee Program (ACP) | 2551 |
|             |            |                                   |      |
|             |            | -   Refresher Course DCP          | 2551 |
|             |            |                                   |      |
|             |            | -   Monitoring the Internal Audit | 2551 |
|             |            |     Function                      |      |
|             |            |                                   | 2551 |
|             |            | -   Monitoring the System of      |      |
|             |            |     Internal Control and Risk     | 2545 |
|             |            |     management                    |      |
|             |            |                                   | 2544 |
|             |            | -   Chairman 2000                 |      |
|             |            |                                   | 2543 |
|             |            | -   Audit Committee Program (ACP) |      |
|             |            |                                   |      |
|             |            | -   Director Certification        |      |
|             |            |     Program (DCP)                 |      |
+-------------+------------+-----------------------------------+------+
| นายศรีภูมิ     | ศุขเนตร     | -   Director Forum                | 2547 |
|             |            |                                   |      |
|             |            | -   Board Performance Evaluation  | 2547 |
|             |            |                                   |      |
|             |            | -   CEO Performance Evaluation    | 2547 |
|             |            |                                   |      |
|             |            | -   The role of Chairman (RCM)    | 2546 |
|             |            |                                   |      |
|             |            | -   Finance for Non-Finance       | 2546 |
|             |            |     Director (FN)                 |      |
|             |            |                                   | 2545 |
|             |            | -   Director Certification        |      |
|             |            |     Program (DCP)                 |      |
+-------------+------------+-----------------------------------+------+
| นายบำรุง     | จินดา       | - Audit Committee Program (ACP)   | 2551 |
|             |            |                                   |      |
|             |            | -   Director Certification        | 2545 |
|             |            |     Program (DCP)                 |      |
|             |            |                                   | 2545 |
|             |            | -   Finance for Non-Finance       |      |
|             |            |     Director (FN)                 |      |
+-------------+------------+-----------------------------------+------+
| นายสุเทพ     | ตัณฑ์ไพบูลย์   | -                                 |      |
+-------------+------------+-----------------------------------+------+
| นายนณณ์      | ผาณิตวงศ์    | -                                 |      |
+-------------+------------+-----------------------------------+------+

เรื่องที่ยังไม่ปฏิบัติ

คณะกรรมการมิได้กำหนดนโยบายและวิธีปฏิบัติในการไปดำรงตำแหน่งกรรมการที่บริษัทอื่นของผู้บริหารระดับสูง
เนื่องจากปัจจุบันผู้บริหารระดับสูงทุกท่านปฏิบัติงานที่บริษัทได้อย่างเต็มเวลาไม่ถือเป็นปัญหาในการบริหารงานที่บริษัท

3.  การประเมินผลคณะกรรมการและกรรมการผู้จัดการ

คณะกรรมการมีการประเมินผลงานประจำปีของตนเอง

คณะกรรมการเห็นชอบการใช้แบบประเมินผลคณะกรรมการบริษัท
ซึ่งผ่านการสอบทานโดยคณะกรรมการสรรหาและกำหนดค่าตอบแทน
เพื่อนำผลการประเมินมาใช้เพื่อการปรับปรุงการปฏิบัติหน้าที่ของคณะกรรมการทั้งคณะ
โดยแบ่งการประเมินเป็น 4 หมวด ดังนี้

• การประชุมกรรมการ

• ประสิทธิภาพในการสื่อสาร

• ขั้นตอนการดำเนินการ

• ความสัมพันธ์กับฝ่ายบริหาร

คณะกรรมการจะปรับปรุงการปฏิบัติหน้าที่ในแต่ละปี โดยพิจารณาจากผลการประเมินที่ได้รับ

คณะกรรมการจัดให้มีการประเมินผลงานของผู้บริหารสูงสุด

คณะกรรมการสรรหาและกำหนดค่าตอบแทนเป็นผู้พิจารณา นำเสนอ
และให้ความเห็นชอบผลประเมินการปฏิบัติงานของกรรมการผู้จัดการและผู้บริหารระดับสูงของบริษัท
(ระดับรองกรรมการผู้จัดการใหญ่และผู้ช่วยกรรมการผู้จัดการใหญ่) ต่อคณะกรรมการบริษัท
เป็นประจำทุกปี โดยพิจารณาจากความสำเร็จของเป้าหมายในระดับบริษัท
และความสามารถในระดับบุคคล รวมทั้งอัตราค่าตอบแทนในอุตสาหกรรม
ซึ่งบริษัทได้สำรวจค่าตอบแทนผู้บริหารเป็นระยะๆ
เพื่อให้สามารถแข่งขันได้กับตลาดและเพียงพอที่จะรักษาและจูงใจผู้บริหารที่มีคุณภาพ
โดยประธานกรรมการเป็นผู้แจ้งผลการพิจารณาให้กรรมการผู้จัดการและผู้บริหารระดับสูงของบริษัททราบ

4.  จัดให้มีแผนการสืบทอดตำแหน่งผู้บริหารสูงสุด

คณะกรรมการมอบหมายให้คณะกรรมการสรรหาและกำหนดค่าตอบแทน
เป็นผู้รับผิดชอบการจัดทำแผนการสืบทอดตำแหน่งของกรรมการผู้จัดการ
และผู้บริหารระดับสูงของบริษัท โดยพิจารณาจากบุคคลที่มีคุณสมบัติเหมาะสม
เพื่อรักษาความเชื่อมั่นให้กับนักลงทุนและพนักงานว่า
การดำเนินงานของบริษัทจะมีการพัฒนาอย่างต่อเนื่อง

5.  เลขานุการบริษัท

คณะกรรมการบริษัทเล็งเห็นถึงความสำคัญของบทบาทและหน้าที่ของเลขานุการบริษัท
เพื่อให้สอดคล้องกับข้อพึงปฏิบัติที่ดีสำหรับบริษัทจดทะเบียน คณะกรรมการจึงแต่งตั้งให้ นายอวยชัย
ติวิรัช ปฏิบัติหน้าที่เลขานุการบริษัท

5.10 ระบบการควบคุมและการตรวจสอบภายใน 

 การดูแลเรื่องการใช้ข้อมูลภายใน

บริษัทมีหลักปฏิบัติทั่วไปของผู้บริหารที่จะเก็บรักษาข้อมูลภายในที่สำคัญ
และมีผลต่อการตัดสินใจของนักลงทุนไม่ให้เผยแพร่ออกไปก่อนนำส่งข้อมูลให้ตลาดหลักทรัพย์แห่งประเทศไทยและคณะกรรมการกำกับหลักทรัพย์และตลาดหลักทรัพย์โดยเฉพาะข้อมูลงบการเงิน

ทั้งนี้ เมื่อมีรายการซื้อ-ขายหุ้นของบริษัท กรรมการและผู้บริหารระดับสูงรวมถึงคู่สมรส
และบุตรที่ยังไม่บรรลุนิติภาวะ ต้องทำรายการซื้อขายหลักทรัพย์ของบริษัทภายใน 3 วันทำการ
เพื่อนำส่ง ก.ล.ต

ความเห็นเรื่องการควบคุมภายใน

คณะกรรมการได้ตระหนักถึงความจำเป็น และให้ความสำคัญต่อระบบการควบคุมภายใน
เนื่องจากคณะกรรมการมีความรับผิดชอบที่ต้องดำเนินธุรกิจให้เกิดประโยชน์สูงสุดต่อผู้ถือหุ้น
ดังนั้นการมีระบบการควบคุมภายในที่เหมาะสมเพียงพอ
และมีความเป็นปัจจุบันสอดคล้องกับสภาพการดำเนินธุรกิจภายใต้การแข่งขันที่ทวีความรุนแรงและสภาพที่เปลี่ยนแปลง
ซึ่งทำให้คณะกรรมการมั่นใจว่าจะสามารถนำพาบริษัทไปสู่เป้าหมายของบริษัทได้
โดยบริษัทได้ว่าจ้างนิติบุคคลภายนอกคือ ห้างหุ้นส่วนจำกัด ศรีฤกษ์
เป็นผู้ปฏิบัติการตรวจสอบภายในของบริษัท
และทำหน้าที่เป็นเลขานุการของคณะกรรมการตรวจสอบด้วย
โดยให้รายงานขึ้นตรงต่อคณะกรรมการตรวจสอบ

บริษัทมีการแบ่งแยกอำนาจหน้าที่โดยกำหนดอำนาจอนุมัติและดำเนินการของบริษัท
ไว้อย่างชัดเจนตามประเภทของธุรกรรม โดยจัดแบ่งไว้เป็นหมวดหมู่อันได้แก่ การบริหาร การเงิน
การผลิตและจัดซื้อสินค้า ทรัพย์สินถาวร และค่าใช้จ่ายอื่นๆ

คณะกรรมการได้มีการกำหนดเป้าหมาย เพื่อใช้ปฏิบัติตามแนวทางการกำกับดูแลกิจการที่ดี
นอกจากนี้คณะกรรมการและฝ่ายบริหารได้จัดให้มีระบบการควบคุมภายในที่เหมาะสม
และมีประสิทธิภาพเพียงพอต่อการป้องกันและบริหารความเสี่ยงที่สำคัญ
ภายใต้สภาวะแวดล้อมในการดำเนินธุรกิจที่มีการเปลี่ยนแปลงอยู่ตลอดเวลา

คณะกรรมการได้มอบหมายให้คณะกรรมการตรวจสอบ ซึ่งประกอบด้วยผู้ทรงคุณวุฒิอิสระจำนวน 3
ท่านทำหน้าที่พิจารณาความเหมาะสมและเพียงพอของระบบการควบคุมภายในโดยรายงานตรงต่อคณะกรรมการบริษัท
โดยมีผู้ที่ปฏิบัติการตรวจสอบภายในทำหน้าที่รายงานการตรวจสอบภายในเป็นประจำทุกเดือน
โดยจะครอบคลุมถึงการรายงานผลของการตรวจสอบและประเมินความเหมาะสมและเพียงพอของระบบการควบคุมภายใน

คณะกรรมการตรวจสอบจะร่วมประชุมกับผู้สอบบัญชีโดยไม่มีผู้บริหารร่วมด้วยอย่างน้อยปีละครั้ง
เพื่อสอบถามถึงประเด็นสำคัญที่เกี่ยวข้องกับระบบงานที่สำคัญ
และการควบคุมภายในอันนำมาประเมินถึงความเหมาะสมและเพียงพอของระบบการควบคุมภายใน
และได้รายงานผลการดำเนินงานในที่ประชุมคณะกรรมการทุกครั้ง
และเมื่อมีประเด็นปัญหาหรือข้อเสนอแนะในอันที่จะพัฒนาระบบการควบคุมภายในให้เหมาะสมมากขึ้น
ก็จะนำเสนอในรายงานต่อคณะกรรมการบริษัทพร้อมทั้งมีการติดตามผลอย่างต่อเนื่อง

นอกจากนี้
คณะกรรมการตรวจสอบยังได้ให้ความเห็นชอบแก่ฝ่ายบริหารในการจัดทำแผนบริหารความเสี่ยงก่อนนำเสนอต่อคณะกรรมการบริษัทเพื่ออนุมัติต่อไป
และให้ความสำคัญกับแผนบริหารความเสี่ยง เพราะเป็นเครื่องมือในการบริหารจัดการที่มีคุณค่า
และเป็นส่วนสำคัญส่วนหนึ่งในการกำกับดูแลกิจการที่ดี
จึงได้จัดให้มีการรายงานเกี่ยวกับการบริหารความเสี่ยงในรายงานตรวจสอบภายในอีกด้วย

การบริหารความเสี่ยง

บริษัทกำหนดนโยบายและขั้นตอนการบริหารความเสี่ยงทั่วทั้งองค์กร
โดยเน้นความเชื่อมโยงสอดคล้องของแผนกลยุทธ์ งบประมาณ และการบริหารความเสี่ยง
มีการระบุและประเมินปัจจัยความเสี่ยงเพื่อจัดวางระบบบริหารความเสี่ยงให้มีประสิทธิภาพ
และเหมาะสมกับกิจกรรมของหน่วยงาน โดยคณะทำงานบริหารความเสี่ยงทบทวน
และติดตามเป็นประจำและต่อเนื่องทุกเดือน
เพื่อปรับปรุงมาตรการต่างๆให้เหมาะสมกับความเสี่ยงที่แปรเปลี่ยนไป
รวมถึงการสื่อสารให้พนักงานทุกระดับตระหนักและนำหลักการบริหารความเสี่ยงไปใช้ในการทำงานประจำวัน
โดยมี

คณะทำงานบริหารความเสี่ยง ซึ่งประกอบด้วย กรรมการผู้จัดการ ผู้จัดการฝ่าย
ผู้จัดการแผนกตรวจสอบภายใน มีหน้าที่

- จัดทำแผนบริหารความเสี่ยง

  - ดำเนินการบริหารความเสี่ยง

  - สื่อสารและจัดฝึกอบรมให้พนักงานเกี่ยวกับการบริหารความเสี่ยง

  - จัดให้มีการประเมินและควบคุมความเสี่ยงในงานที่ปฏิบัติ

  - บริหารความเสี่ยงโดยการประเมิน ควบคุม ทบทวน กำกับดูแล
  และทำรายงานผลเพื่อเสนอต่อคณะกรรมการ

  - คณะกรรมการตรวจสอบ
  ได้พิจารณาแผนบริหารความเสี่ยงก่อนนำเสนอต่อคณะกรรมการบริษัทเพื่ออนุมัติ
  และติดตามผลการดำเนินงานโดยผ่านการรายงานของผู้ปฏิษัติการตรวจสอบภายใน

5.11 รายงานของคณะกรรมการบริษัท

คณะกรรมการบริษัท เป็นผู้รับผิดชอบต่องบการเงินรวมของบริษัท และบริษัทย่อย
ร่วมถึงสารสนเทศทางการเงินที่ปรากฏในรายงานประจำปี
ได้จัดให้มีระบบควบคุมภายในที่มีประสิทธิผล
เพื่อให้มั่นใจได้ว่าการบันทึกข้อมูลทางบัญชีมีความถูกต้องครบถ้วน นอกจากนี้ คณะกรรมการบริษัท
ยังมีหน้าที่ในการเปิดเผยสารสนเทศทั้งที่เป็นสารสนเทศทางการเงินและสารสนเทศเรื่องอื่นอย่างครบถ้วน
เพียงพอ โปร่งใส เชื่อถือได้และทันเวลา
เพื่อให้ผู้ถือหุ้นได้รับสารสนเทศอย่างเท่าเทียมกันตามที่กำหนด
ตามกฎระเบียบของตลาดหลักทรัพย์แห่งประเทศไทยและ
สำนักงานคณะกรรมการกำกับหลักทรัพย์และตลาดหลักทรัพย์

8.4 บุคลากร

-   จำนวนพนักงานของบริษัท

  ณ วันที่ 31 ธันวาคม 2552 บริษัท เอเชียน มารีน เซอร์วิสส์ จำกัด (มหาชน)
  มีพนักงานทั้งหมด 317 คน ซึ่งสามารถแบ่งตามสายงานหลักได้ดังนี้

- ฝ่ายผลิต 177 คน

- ฝ่ายบริหารและอื่นๆ 140 คน

รวม 317 คน

-   ผลตอบแทนรวมของพนักงาน

  ในปี 2552 บริษัทมีผลตอบแทนรวมของพนักงานเท่ากับ 78.50 ล้านบาท
  ซึ่งเป็นผลตอบแทนในรูปเงินเดือน ค่าแรง ค่าล่วงเวลา ค่ารักษาพยาบาล ค่าเบี้ยประกันสุขภาพ
  เงินสมทบกองทุนเงินทดแทน เงินสมทบกองทุนประกันสังคม เงินสมทบกองทุนสำรองเลี้ยงชีพ
  และค่าสวัสดิการอื่นๆ

-   นโยบายในการพัฒนาบุคลากรและพนักงาน

เนื่องจากการบริหารธุรกิจในปัจจุบันมีการแข่งขันทางธุรกิจที่สูงมากยิ่งขึ้น
และบริษัทมีนโยบายที่ชัดเจนที่จะเป็นผู้นำในธุรกิจนี้ บริษัทจึงกำหนดให้ฝ่ายทรัพยากรบุคคลและธุรการ
ซึ่งมีหน้าที่และความรับผิดชอบพัฒนาพนักงานให้มีความรู้ความสามารถเป็นผู้กำหนดกลยุทธ์ที่ชัดเจนทั้งในระยะสั้นและระยะยาวเพื่อตอบสนองต่อความต้องการทางธุรกิจ
ดังนี้

1.  กำหนดแผนอัตรากำลังคนที่สอดคล้องกับปริมาณงาน

2.  จ้างพนักงานที่มีคุณสมบัติ ความรู้ ความสามารถ ความเชี่ยวชาญ
    ที่ตรงกับตำแหน่งงานที่รับผิดชอบ มีการปฐมนิเทศพนักงานใหม่ ทดสอบด้านทัศนคติ
    และคัดเลือกเฉพาะผู้มีความสามารถหลัก หรือคุณสมบัติตรงเท่านั้น

3.  มีการวิเคราะห์งานด้วยการจัดทำคำบรรยายลักษณะงาน การกำหนดคุณสมบัติของตำแหน่งงาน
    และการประเมินค่างานเพื่อ

-   ทำโครงสร้างเงินเดือน

-   วางแผนพัฒนาสายงานอาชีพของพนักงาน

-   จัดทำแผนพัฒนาบุคลากรรายบุคคล

4.  มีการจ่ายผลตอบแทน (เงินเดือน รายได้ต่างๆ) ที่เหมาะสมตามตำแหน่งงาน หน้าที่
    ความรับผิดชอบ เพื่อเป็นกำลังใจในการทำงาน

5.  มีการจัดสวัสดิการประเภท และรูปแบบที่เหมาะสมกับพนักงาน

6.  มีการกำหนดกลยุทธ์แผนพัฒนาบุคคลากร ดังนี้

  - จัดทำแผนฝึกอบรมประจำปีเพื่อฝึกอบรมพนักงานทุกระดับ
  ทุกหน่วยงานตั้งแต่ระดับปฎิบัติการจนถึงระดับบริหาร ซึ่งประกอบด้วย หลักสูตรบังคับพื้นฐาน,
  หลักสูตรพัฒนาความรู้และความสามารถทางเทคนิค, หลักสูตรพัฒนาทักษะการจัดการ เป็นต้น

  - จัดฝึกอบรม หัวข้อ หลักสูตรที่สอดคล้องกับความสามารถหลักของธุรกิจ เพื่อให้เป็นผู้นำในธุรกิจ
  และสอดคล้องกับความสามารถแต่ละตำแหน่งได้แก่
  ทักษะทางการบริหารงานและทักษะการปฏิษัติงาน
  เพื่อให้พนักงานปฏิบัติงานตามมาตรฐานที่กำหนดไว้

- มีการสอนงานขณะปฏิบัติงาน เพื่อพนักงานเชี่ยวชาญในการปฏิบัติงานมากขึ้น

  - ให้พนักงานมีความก้าวหน้าในอาชีพการทำงานด้วยการสนับสนุนทุนการศึกษาในระดับต่างๆ
  ที่ตรงกับงานของบริษัท

7.  มีการบริหารด้วยระบบคุณภาพ บริษัทมีนโยบายบริหารงานฝ่ายต่างๆ
    ด้วยระบบคุณภาพอย่างเท่าเทียมกัน เพื่อให้มีระบบการทำงานอย่างมีมาตรฐาน
    เป็นระบบมีประสิทธิภาพ มีประสิทธิผล มีการเพิ่มผลผลิต
    บริษัทจึงนำเครื่องมีอบริหารงานมาใช้ร่วมกับการทำงานตั้งแต่ระดับบริหารงาน
    จนถึงระดับการปฏิบัติการ ได้แก่ ระบบคุณภาพ,
    ระบบข้อเสนอแนะและการปรับปรุงอย่างต่อเนื่องและที่สำคัญสุด
    บริษัทมีการออกแบบระบบและวิธีประเมินผลการปฏิบัติงานของพนักงานทั้งองค์กรอย่างเป็นรูปธรรม
    โดยให้ความสำคัญกับองค์ประกอบสำคัญ 3 ด้าน คือ

-   ประเมินวิธีทำงานของพนักงาน หรือพฤติกรรมการทำงาน โดยผู้บังคับบัญชา

-   ประเมินผลงานของพนักงานอย่างเป็นรูปธรรม โดยวัดผลจากการปฏิบัติงาน

-   ประเมินความรู้ความสามารถ ความเข้าใจ ความเชี่ยวชาญ เกี่ยวกับงานที่รับผิดชอบ เรียกว่า
    ความสามารถหลักในการทำงาน

นอกจากนั้นบริษัทคำนึงเสมอว่าปัจจัยอีกด้านหนึ่งที่ทำให้การบริหารงานประสบความสำเร็จ คือ
การสร้างค่านิยม เพื่อเป็นวัฒนธรรมที่ดี บริษัทจึงให้ความสำคัญกับค่านิยมเหล่านั้น คือ

-   ส่งเสริมพนักงานทำงานด้วยระบบการบริหารคุณภาพทั่วทั้งองค์การและการจัดการองค์ความรู้เพื่อเป็น

ระบบ และมีมาตรฐาน

-   ส่งเสริมพนักงานทำงานตามความสามารถหลักของธุรกิจคือ การวางแผน , มุ่งเน้นลูกค้า,
    ทำงานเป็นทีม และ ปรับปรุงอย่างต่อเนื่อง เพื่อให้พนักงานปฎิบัติเป็นประจำ
    เกิดคุณภาพในองค์กร ลูกค้าพึ่งพอใจ พนักงานเชื่อถือ และมีทัศนคติที่ดีต่อองค์กร

-   ส่งเสริมพนักงานใช้ทรัพยากร วัตถุดิบที่มีอยู่ทุกประเภทในองค์กรอย่างคุ้มค่าที่สุด
    ส่งผลให้ต้นทุนการผลิตต่ำลง บริษัทมีกำไรมากขึ้น ผลตอบแทนสู่พนักงานมากขึ้น

8.  ความผูกพันระหว่างพนักงาน ผู้บริหารและบริษัท

-   บริษัทตระหนักอยู่เสมอว่าปัจจัยหนึ่งที่ทำให้ทุกส่วนขององค์กรปฎิบัติงานเป็นทีมงานที่ดี คือ
    มีจิตใจหล่อหลอมเป็นดวงเดียวกัน และวิธีทำให้จิตใจเป็นดวงเดียวกัน
    คือทุกส่วนต้องมีความสุข,จิตใจเป็นสุข บริษัทจึงส่งเสริมนโยบายกิจกรรม 8 ความสุข คือ
    สุขภาพดี,น้ำใจงาม ,สังคมดี ,ผ่อนคลาย, หาความรู้ ,ทางสงบ ปลอดหนี้, ครอบครัวดี
    เมื่อพนักงานทุกหน่วยงานมีส่วนร่วมในกิจกรรมเหล่านี้ด้วยความสมัครใจ เช่นโครงการ
    รณรงค์รักษาความสะอาด เพื่อเทิดพระเกียรติ
    เนื่องในวันเฉลิมพระชนมพรรษาสมเด็จพระนางเจ้าพระบรมราชินีนาถ ร่วมกับ
    เทศบาลตำบลแหลมฟ้าผ่า อำเภอพระสมุทรเจดีย์ และโครงการ 5 โรงงานสร้างสรรค์ 1
    โรงเรียน (สนับสนุนงบประมาณและทรัพยากรให้กับโรงเรียนป้อมพระจุล อ.พระสมุทรเจดีย์)
    ผลที่ตามมาพนักงานจะมีความสมดุลย์ในจิตใจ

-   บริษัทตระหนักอยู่เสมอว่าการสื่อสารที่ตรงกันระหว่างพนักงาน และผู้บริหาร
    ย่อมทำให้ความเข้าใจ ทุกคน, ทุกระดับและทุกหน่วยงานทำงานติดต่องาน ประสานงาน
    ด้วยกันอย่างมีคุณภาพ ดังนั้นบริษัทจึงมีการประชุมร่วมกัน
    ระหว่างฝ่ายบริหารและตัวแทนพนักงานที่เรียกว่า คณะกรรมการสื่อสารสัมพันธ์
    ประชุมร่วมกันไตรมาสละ 1 ครั้ง เพื่อแลกเปลี่ยนความเห็น แก้ไขปัญหาร่วมกันในทุกด้าน
    และสื่อให้พนักงานเข้าใจอย่างถูกต้อง

-   

  ทั้งนี้ บริษัทมีหน่วยงานฝึกอบรมที่จะสำรวจความต้องการของพนักงาน
  เพื่อวางแผนการฝึกอบรมประจำปี ซึ่งมีทั้ง การอบรมโดยบุคลากรจากภายในและภายนอกบริษัท
  โดยแบ่งการฝึกอบรมได้ 4 ประเภท คือ

  1. ทักษะพื้นฐาน (Fundamental Skill) เช่น การปฐมนิเทศพนักงานใหม่
  พื้นฐานภาษาอังกฤษและคอมพิวเตอร์ และระบบความปลอดภัยในอู่เรือ เป็นต้น

  2. ทักษะงานช่างฝีมือ (Technical Skill) เช่น ช่างเชื่อมและประกอบโลหะ
  และทักษะการใช้เครื่องมือวัดทางช่างกล เป็นต้น

  3. การบริหารจัดการ (Management) เช่น เทคนิคการเน้นการเป็นผู้นำ การบังคับบัญชา
  วิสัยทัศน์ของผู้บริหาร และเทคนิคการนำเสนอ เป็นต้น

4. หลักสูตรพิเศษเฉพาะด้าน (Special Skill) เช่น ระบบคุณภาพ ISO 9002 และการใช้
Internet เป็นต้น